Prvi pacijenti stigli u niški "Čair", novinari teško do informacija o epidemiji\nPrvi pacijenti stigli u niški „Čair“, novinari teško do informacija o epidemiji\nMilan Stojanović | 06. apr 2020.\nU privremenu bolnicu za lečenje lakše obolelih od koronavirusa u hali Sportskog centra "Čair" u Nišu u toku popodneva primljena su prva četiri pacijenta, od kojih je troje kineskih državljana.\nKoordinator Kliničkog centra za privremenu bolnicu u „Čairu“ doktor Goran Stanojević rekao je za Blic da se u toku večeri očekuje prijem još jednog broja obolelih.\n„Trojica kineskih državljana i naš državljanin testirani su na Infektivnoj klinici u Nišu gde je utvrđeno da su kovid pozitivni i primljeni su u privremenu bolnicu u Čairu sa lakšom kliničkom slikom“, izjavio je Stanojević.\nOn je rekao da je testom potvrđeno prisustvo virusa, a pacijenti imaju temperaturu do 38 stepeni Celzijusa i lagane, blage tegobe gornjih respiratornih organa ili su pozitivni na virus i potpuno asimptomatični.\nHalu, koja je opremljena krevetima, paravanima koji „imitiraju“ bolničke sobe, prostorom za relaksaciju i ličnu higijenu, obezbeđuje vojska.\nOpredeljeni su i lekari i medicinsko osoblje koji će u ovoj privremenoj bolnici biti danonoćno, ukoliko broj obolelih u najvećem gradu jugoistočne Srbije poraste do te mere da prostor sa oko 250 ležajeva mora biti angažovan.\n„Trenutno je najopterećenija Klinika za pulmologiju u Nišu. Popunjen je kapacitet Infektivne klinike, ali ima dovoljno ležajeva u drugim prostorima, koji su sada opredeljeni za lečenje obolelih od COVID-19. Ima i slobodnih respiratora, ali je situacija napeta“, rekao je za TV Pink Radmilo Janković, član uprave Kliničkog centra i naglasio da situacija „nije dramatična“.\nKoliko tačno respiratora Niš ima na raspolaganju, nikada nije saopšteno. U KC su, prema recima Jankovića, na ispomoći anesteziolozi iz više gradova jugoistočne Srbije, a dodatnu pomoć, od pre dva dana, Klinički centar ima i iz primarnog zdravstva.\nPre svega, Doma zdravlja, gde se sada obraćaju Nišlije koje imaju simptome oboljenja, gde se vrši trijaža pacijenata.\nMeđutim, građani i dalje ne znaju koliko je stanovnika Niša zvanično preminulo od posledica COVID-19, jer se te informacije ne saopštavaju.\nTeško je doći i do ukupnog broja obolelih i izlečenih od početka epidemije u Nišu do sada. Klinički centar je ponovo počeo da objavljuje kratka saopštenja sa brojem pacijenata smeštenih na Infektivnoj klinici, ali bez detalja o „pridruženim bolestima“ potvrđenih slučaja i mesta odakle su.\nOva ustanova zatvorena je za većinu medija, a ni jednog trenutka od proglašenja epidemije, nije uvedena praksa obraćanja putem konferencija za medije.\nPodsetimo, novinari i dopisnici iz Niša su se nedavno obraćali premijerki i predsedniku, zbog nemogućnosti da javnost obaveštavaju o obolevanju od COVID-19 u Nišu.\nPo poslednjim podacima od subote u 15.30 sati, 17 ljudi je u teškom stanju, priključeno na aparate za disanje. Ukupno ih je na klinickom lečenju 34, a poslednja raspoloživa informacija je da je još 36 obolelih na kućnoj izolaciji.\nOpremanje hale „Čair“ za obolele bez prisustva medija\nIzveštavanje o koronavirusu Koronavirus Niš\n← Brat Ćuruvije pre 20 godina sumnjao da će se pronaći nalogodavac ubistva\nAna Lalić: Valjevska Sremica →


Učenici modnom revijom vratili u mladost štićenike Doma penzionera\n30.04.2019. u 02:55 Broj citanja: 1141\nU okviru projekta ´´Za naše bolje sutra-spojimo ruke´´, finansijski podržanog od Fondacije tuzlanske zajednice, jučer je održana modna revija učenika Mješovite srednje škole Tuzla pod nazivom ´´Twiggy´´.\nOvo je jedna od niz aktivnosti koja se sprovodi sa štićenicima Doma penzionera Tuzla, koji su imali priliku da se upriličenom modnom revijom tzv. modnim vremeplovom simbolično vrate u mladalaštvo i prisjete frizura, šminke, odjevnih predmeta, plesa i muzike koja je vladala za vrijeme 60-tih godina.\nNa kraju programa, direktorica Izeta Ikanović se zahvalila štićenicima Doma penzionera Tuzla na dolasku.\nU organizaciji su učestvovali: Amela Pašalić, Mirna Torbarac i Ivana Milosavljević.


Grad Zrenjanin - Dan pobede nad fašizmom i Dan Evrope\nPočetna / Dan pobede nad fašizmom i Dan Evrope /\nOdavanjem počasti borcima Crvene armije, poginulim u borbama za oslobođenje Zrenjanina i svim žrtvama Drugog svetskog rata u našem gradu, danas je obeležena 73. godišnjica od pobede nad fašizmom. Devetog maja 1945. godine, potpisivanjem kapitulacije od strane fašističke Nemačke, započelo je stvaranje savremene Evrope, čime je otvorena nova epoha razvoja i novih političkih odnosa na “Starom kontinentu”.\nDanašnji dan Evropska unija obeležava i kao Dan Evrope, u znak sećanja na 9. maj 1951. kada je donet “Šumanov plan”, kojim je osnovana Evropska ekonomska zajednica za ugalj i čelik (ECSC), prva zajednička institucija nekoliko evropskih zemalja, koja je prethodila osnivanju Evropske unije.\nObeležavanju Dana pobede u Zrenjaninu prisustvovao je i drugi sekretar ambasade Ruske Federacije u Srbiji, Dmitrij Sergjenko. Gradonačelnik Zrenjanina Čedomir Janjić, sa saradnicima, je za predstavnika ambasade Ruske Federacije priredio prijem u Plavom salonu Gradske kuće, a potom je Sergjenko odao počast svojim sunarodnicima i položio venac na spomen-kosturnicu 220 boraca Crvene armije u spomen-parku na Bagljašu.\nPočast borcima Crvene armije odali su i čelnici Grada Zrenjanina - gradonačelnik Čedomir Janjić, načelnica Gradske uprave Jasmina Malinić i načelnik Odeljenja za IKT Gradske uprave Dušan Šijan, a venac su položili i predstavnici Komande Garnizona Zrenjanin Vojske Srbije, Gradskog odbora Saveza udruženja boraca Narodnooslobodilačkog rata SUBNOR i rusko-srpske kompanije “Borec - Srbija”, koja posluje u Srbiji. Delegacije Grada Zrenjanina i SUBNOR položile su cveće i na spomenik narodnom heroju Sonji Marinković i streljanim rodoljubima, takođe u spomen-parku na Bagljašu. Polaganje venaca pratio je počasni vod Garnizona u Zrenjaninu, učenici dva odeljenja prvog razreda OŠ “Petar Petrović Njegoš” i građani iz mesnih zajednica “Sonja Marinković” i “Veljko Vlahović”.\nManifestacija povodom obeležavanja Dana pobede u Zrenjaninu održana je i na platou ispred spomenika Žarku Zrenjaninu, gde su venac, ispred Grada Zrenjanina, položili zamenik gradonačelnika Saša Santovac, pomoćnik gradonačelnika Simo Salapura i zamenica sekretara Skupštine grada Svetlana Grujić. Venac je takođe položio drugi sekretar ruske ambasade Sergjenko, kao i predstavnici Srednjebanatskog upravnog okruga, na čelu s načelnicom Snežanom Vučurević, Komande Garnizona VS u Zrenjaninu, gradskog odbora SUBNOR, Udruženja ratnih vojnih i mirnodopskih invalida, gradskog odbora Srpske napredne stranke i predstavnici kompanije “Borec - Srbija”.\nPrisutnima se obratila načelnica Srednjebanatskog upravnog okruga Snežana Vučurević, istakavši da, s ponosom i dostojanstvom, možemo u svakom trenutku da istaknemo da su ruski i srpski narod zajedno stajali u redovima velike pobedničke koalicije.\n“Ta zajednička istorija, zajednička vera i civilizacijske vrednosti koje smo oduvek delili, usmeravaju nas i ka svakoj budućoj saradnji. Negujući bratske i prijateljske veze i odnose sa ruskim narodom, na najbolji način čuvamo i tekovine borbe protiv fašizma i uspomenu na sve žrtve u toj borbi. I ove godine, kao i svih prethodnih, poručujemo sa ovog mesta da u jednoj višenacionalnoj sredini kakva je region srednjeg Banata nema mesta bilo kakvim pojavama ekstremizma, verske ili nacionalne netrpeljivosti. Međusobna tolerancija, razumevanje, poštovanje sopstvenog, ali i svih drugih naroda koji ovde žive, osnovni su preduslovi za ekonomski, privredni, kulturni i svaki drugi razvoj i grada Zrenjanina i srednjeg Banata i Republike Srbije”, istakla je Vučurević i dodala da je potpisivanjem kapitulacije fašističke Nemačke, 9. maja 1945. godine, zaustavljeno najveće zlo u dosadašnjoj istoriji čovečanstva.\n“U Drugom svetskom ratu mnogo država doživelo je materijalna i ljudska razaranja i stradanja, ali su najviše žrtava podneli Sovjetski savez i ruski narod, baš kao što su na ovim prostorima najveće vojne i civilne gubitke imali Srbi. Sećanje na te žrtve, na njihove ideale i slobodarske težnje, naša je istorijska i ljudska obaveza i to činimo i ove, kao i svih prethodnih godina, kao što ćemo činiti i ubuduće”, kazala je načelnica i poručila:\n“Srbija je danas na dobrom putu. Sećamo se naših slavnih predaka, uz mnogo razvojnih planova i očekivanja za bolju i bogatiju sutrašnjost”.\nSovjetski savez podneo je najviše žrtava tokom krvavih ratnih godina i njegov naslednik, Ruska Federacija, svake godine obeležava Dan pobede kao državni praznik. Drugi sekretar ambasade Ruske Federacije na srpskom jeziku se obratio novinarima, govoreći o značaju obeležavanja današnjeg datuma i neraskidivim vezama ruskog i srpskog naroda u borbi protiv fašiizma.\nZamenik gradonačelnika Saša Santovac izrazio je zadovoljstvo zbog činjenice da svake godine visoki diplomatski predstavnici Ruske Federacije dolaze u Zrenjanin povodom Dana pobede. Rekao je i da prisustvo predsednika Srbije Aleksandra Vučića na velikoj vojnoj paradi u Moskvi i njegov susret s predsednikom Rusije Vladimirom Putinom, neposredno nakon njegove inauguracije za predsednika u novom mandatu, najbolje oslikavaju izuzetno dobre odnose koji vladaju između Ruske Federacije i Republike Srbije i govore o značaju koji Rusija pridaje našoj zemlji.


Vučić: Bolji odnosi Srbije i BiH ne smeju zavisiti od Orića\nPredsednik Vlade Srbije Aleksandar Vučić izjavio je večeras u Briselu da bolji odnosi između Srbije i Bosne i Hercegovine ne smeju zavisiti od pojedinica, kao što je komandant Armije BiH za Srebrenicu Naser Orić.\nVučić je tako odgovorio na novinarsko pitanje kako gleda na izjavu člana Predsedništva BiH Bakira Izetbegovića da je puštanje Nasera Orića iz pritvora u Švajcarskoj uslov za poboljšanje odnosa Srbije i BiH.\n"Pogotovo mi je teško da pričam o tome posle saznanja (o zločinima) koje imamo i akata koje smo podneli i dali na uvid celokupnoj javnosti", rekao je Vučić i dodao da ostaje pri svojoj ranijoj izjavi o tom slučaju.\nOn je dodao da Srbija želi dobre odnose sa Bošnjacima.\n"Voleo bih da vidim one koji će da kažu, a video sam neke takve izjave, da su snage pod komandom Nasera Orića napali srpsko selo Zalazje kao legitiman vojni cilj. Moram da kažem da nisam čuo da je legitiman vojni cilj da nekome vadite oči i da ga koljete", rekao je Vučić.


Kakve su mogućnosti poslovanja Zapadnog Balkana i nordijskih zemalja?\nIzvor: Vesti-online.com, 18.Okt.2018, 11:55\nPrivredna komora Srbije u saradnji sa Komorskim investicionim forumom, Nordijskom poslovnom alijansom u Srbiji i ambasadama Kraljevine Danske, Republike Finske i Kraljevine Švedske, organizuje Investicioni forum o mogućnostima poslovanja regiona Zapadnog Balkana i regiona nordijskih zemalja.\nNakon uvodnih izlaganja biće održani bilateralni razgovori predsednika Srbije i najznačajnijih investitora iz regiona nordijskih zemalja.\nU okviru foruma biće organizovan Okrugli >> Pročitaj celu vest na sajtu Vesti-online.com << sto "Investicije u region Zapadnog Balkana" na kome će učestvovati ministri u Vladi Srbije, predstavnici ambasada, kompanija IKEA, Grundfos, Kone, Telenor, Nordijske poslovne alijanse, privrednici iz Srbije zainteresovani za saradnju sa nordijskim zemljama.\nU završnici skupa planirani su bilateralni razgovori predstavnika kompanija.\nInvesticioni forum održava se u okviru trodnevnog poslovnog foruma o mogućnostima unapređenja poslovanja i saradnje regiona Zapadnog Balkana i nordijskih zemalja.\nIzvor: Radio Televizija Vojvodine, 18.Okt.2018\nMišljenje nordijskih zemalja o uslovima poslovanja u Srbiji i na Zapadnom Balkanu se tokom proteklih godina značajno poboljšalo, a postoji ogroman potencijal za brži dolazak novih investitora iz Finske, Danske i Švedske u Srbiju istaknuto je u Privrednoj komori Srbije...Upravo je "ekonomski dijalog"...


Kovačević: Program reformi BiH - uspeh Srpske\nKovačević: Program reformi BiH – uspeh Srpske\nTanjug 19. novembra 2019. 17:30\nBANJALUKA – Program reformi BiH, koji je usvojen na današnjoj vanrednoj sednici Predsedništva BiH, može se smatrati velikim uspehom Repbulike Srpske, jer je to prvi dokument od 2005. usvojen na zvaničnom nivou, a da ne teži niti prejudicira da BiH postane članice NATO saveza.\nTo je danas izjavio portparol SNSD Radovan Kovačević precizirajući da je Predsedništvo BiH usvojilo Program reformi BiH, a ne Godišnji nacionalni program (ANP).\n„Taj dokument (ANP) niti je usvojen, niti je dogovoreno da će biti usvojen. Članovi Predsedništva BiH dogovorili su da će Program reformi dan posle imenovanja Saveta ministara u Predstavničkom domu biti poslar u Brisel. On ne predviđa članstvo u NATO i ne može se smatrati ANP-om, čime prestaje proces približavanja BiH NATO savezu“, rekao je Kovačević u izjavi za Srnu, prenela je RTRS.\nPojasnio je da Program reformi BiH predviđa saradnju BiH i NATO po principu koji imaju zemlje koje nisu članice ovog saveza i koje nemaju ni ambiciju da to budu, uključujući Srbiju.\n„Ni BiH, a samim tim ni Republika Srpska, neće sarađivati sa NATO savezom više nego što sarađuje Srbija i ovo je prvi dokument od 2005. godine koji je usvojen na zvaničnom nivou a koji ne teži niti prejudicira da BiH postane članice tog saveza“, kazao je Kovačević.\nDodao je da će za svaki budući aranžman BiH sa NATO savezom biti potrebna saglasnost svih u BiH.\n„SNSD je sve vreme govorio da ne podržava članstvo Republike Srpske i BiH u NATO, ali nije protiv saradnje i od toga nismo odstupili ni današnjim dogovorom u Predsedništvu BiH, niti smo na bilo koji način prekršili Rezoluciju o zaštiti ustavnog poretka i proglašenju vojne neutralnosti“, naveo je Kovačević.\nKovačević je rekao i da je današnjim imenovanjem Zorana Tegeltije kao kandidata za predsedavajućeg Saveta ministara potvrđeno da je godinu dana prošlo u uzaludnoj blokadi realizacije izborne volje građana RS.


Vesić želi da upozna ministarku sa naporima Grada: Zvaću Mihajlović čim se vratim iz Brisela - alo.rs\nBROJ IZDATIH GRAĐEVINSKIG DOZVOLA U BEOGRADU 60 ODSTO VEĆI Vesić želi da upozna ministarku sa naporima Grada: Zvaću Mihajlović čim se vratim iz Brisela\nAUTOR: Tanjug/ Alo.rs DATUM I VREME: 13.05.2019. 15:48 - 13.05.2019. 15:55\nZamenik gradonačelnika Beograda će tražiti zvaničan sastanak\n- Svi se nalazimo na istom zadatku, koji nam je dao predsednik Vučić, da Srbija napreduje i razvija se i treba da sarađujemo. Odmah po povratku iz Brisela zatražiću zvaničan sastanak sa potpredsednicom vlade da je upoznam sa naporima i napretkom Grada Beograda u ovoj oblasti.\n- Već tri godine grad Beograd izdaje svake godine građevinskih dozvola za preko milion kvadrata. Broj kvadrata u građevinskim dozvolama za 2017. i 2018. godinu je približno isti kao zbir svih kvadrata izdatih u Beogradu za period od 2011 do 2016. godine. Beograd je motor razvoja Srbije i činimo 40 odsto bruto domaćeg proizvoda - naveo je zamenik gradonačelnika Beograda.\nPROMENA TEHNOLOGIJE SAKUPLJANJA I ODNOŠENJA SMEĆA "Čistoća" deli PVC kante u naselju Železnik\nKada je u pitanju Doing biznis lista, ističe Vesić, Srbija je 11. na svetu u izdavanju građevinskih dozvola i učešće Beograda u tom rezultatu je najznačajnije.\n- Nažalost, postoje oblasti u kojima smo još uvek recimo na 104. ili na 79. mestu i tu ima prostora za unapređenje. U svakom slučaju razgovaraćemo o tome sa potpredsednicom, ali ne preko medija - naveo je Vesić.


Predsednici zadružnih saveza zemalja u regionu o saradnji – BALKAN TV NOVI SAD\nHomeVestiPredsednici zadružnih saveza zemalja u regionu o saradnji\nPokrajinski sekretar za poljoprivredu, vodoprivredu i šumarstvo mr Vuk Radojević, primio je u Pokrajinskoj vladi predsednike zadružnih saveza iz Vojvodine, Srbije, Hrvatske, Bosne i Hercegovine, Makedonije, Slovenije i Republike Srpske.\nSagovornici su istakli da je ovaj susret , uoči 85. Međunarodnog sajma poljoprivrede, izuzetna prilika za razgovor o unapređenju regionalne saradnje u zadružnom sektoru, i razmenu iskustava o načinu funkcionisanja zadružnih saveza i zadruga u regionu, kao i primeni standarda EU u ovoj oblasti.\nResorni sekretar Radojević je ukazao da je ovo dobra prilika da čujemo i iskustva onih zemalja u zadružnom sektoru, koje se nalaze u Evropskoj uniji, te mogućnost da se zajednički dođe do zaključaka o prednostima, ali i slabostima saradnje ostvarene u prethodnom periodu.\nRadojević je posebno naglasio da ono čime se treba rukovoditi u ovoj oblasti, jeste i iskustvo drugih, koje treba da prilagodimo nama., jer je zadrugarstvo, kako je rekao, jedini način organizovanja malih i srednjih proizvođača za njihov opstanak na tržištu poljoprivredno-prehrambenih proizvoda.\n„Verujem da je zadatak svih nas, s jedne strane države, a s druge strane samih poljoprivrednika, zadružnih saveza Vojvodine i Srbije, da zajednički promovišemo ideju zadrugarstva, da intenzivno radimo na tome. Isto onako, kako smo to i učinili prošle godine, i prepoznali ih kao ravnopravne korisnike bespovratnih finansijskih sredstava, jer smo želeli da budu ravnopravni akteri sa svim ostalim poljoprivrednim proizvođačima“ – podsetio je Radojević istakavši da će se sa ovom podrškom nastaviti, jer država veruje u ovaj model udruživanja.\n„Odraz dobre regionalne saradnje zadružnih saveza ogleda se i u činjenici da je Srbija uspela doneti afirmativni zakon o zadrugama. Slovenija je članica Evropske unije i spremni smo da iskustva koje imamo na tom planu podelimo sa vama“ – istakao je Vrisk.\nRadislav Jovanov, predsednik Zadružnog saveza Vojvodine istakao je da su susreti poput ovog dobra prilika da sagledamo mesto, koje naša pokrajina zauzima u sektoru zadrugarstva u odnosu na okruženje.\nPoseta delegacije Ministarstva odbrane Indije


Najava vikend 18-19.03.2017. – Ragbi Savez Srbije\nU vikendu pred nama igraće se 1.kolo Super lige Srbije i Crne Gore, kao i Prvenstva Srbije.\nU prvoj utakmici, u subotu 18.03.2017. koja se igra na ragbi terenu na Adi Ciganliji sa početkom u 13:00 sati, sastaju se ekipe RK Rad i Vukovi iz Crne Gore. Glavni sudija je Nenad Matejić a pomoćni Predrag Štiglić i Aleksandar Lelik, dok će delegat biti Goran Vuković.\nEkipa Rada ulazi u sezoni sa novim trenerom Nikolom Orlandićem kome će ovo biti prva prilika da testira mladu ekipu Rada protiv ekipe Vukovi iz CG. Ekipa Rada je trenutno jedini predstavnik Srbije u Regionalnom takmičenju, sa mnoštvom reprezentativaca Srbije u svom sastavu i vrlo temeljno i kvalitetno se spremala za otvaranje sezone.\nEkipa Vukovi CG je ekipa koja će prvi put učestvovati u takmičenju zajedno sa najboljim ekipama iz Srbije. Ekipa je sačinjena od najboljih igrača iz Crne Gore, i predstavlja ekipu sa kojom će se Crna Gora takmičiti u takmičenju Ragbi Europa, Ragbi Europe Championship. Ovo će biti prilika za Vukove da testiraju svoj trenutni nivo igre, a definitivno će pokušati da nametnu vemo fizikalan način igre da bi iskoristili svoje fizičke predispozicije koje mogu biti njihova prednost u takmičenju u Super ligi.\nPredigra ove utakmice će biti susret ženske ekipe Rada i reprezentacije Crne Gore u ragbiju 7, koju će suditi Aleksandar Lelik.\nUtakmica koja će definitivno obeležiti vikend pred nama je derbi između ekipa BRK Crvena zvezda i RK Partizan,koji se igra u nedelju u 15:00 sati takođe na ragbi terenu na Adi Ciganliji.Glavni sudija ovog meča će biti Miroljub Bukvić, a pomoćni Dejan Štiglić i Mihaela Vujinović, prvi ženski sudija u Srbiji. Delegat će biti Dobrivoje Babić.\nBRK Crvena zvezda je u toku prošle sezone osvojila trofeje u svim takmičenjima u organizaciji Ragbi saveza Srbije i sa optimizmom ulazi u utakmicu. Ragbisti Partizana u ovoj polusezoni pojačani sa povratnikom iz Rumunije , Stefanom Đorđevićem se nadaju da će prekinuti negativan niz koji imaju u međusobnim susretima sa ekipom sa Ade.Ova utakmica će se ujedno i bodovati za Prvenstvo Srbije za seniore A grupe, tako da je ulog automatski dupliran za obe ekipe. Očekuje nas jedna sjajna utakmica, koja iako na samom početku sezone može odrediti dalji tok takmičenja za obe ekipe.\nVeoma uzbudljiv vikend je pred nama i pozivamo sve ljubitelje ragbija da dođu na Adu i podrže svoje timove.


Brnabić: Ministar Popović da sprovodi politiku Vlade ili da je napusti\nJul 27, 2019 13:01\nPremijerka Ana Brnabić izjavila je da je Nenad Popović u današnjoj izjavi izneo stav direktno suprotan stavu Vlade čiji je član. Brnabić podseća da on kao ministar bez portfelja nije nadležan ni za Briselski sporazum i ocene Briselskog sporazuma, ni za evropske integracije u Vladi Srbije.\n"Ovakve izjave može da daje kao predsednik svoje stranke, a nikako u ime Vlade. Svaki ministar u Vladi je dužan da sprovodi zajednički dogovorenu politiku, a oni koji to nisu u stanju su slobodni da je napuste", navela je predsednica vlade u izjavi za javnost.\n"Ovo je nedvosmisleno politika Vlade i nikada nije dolazila u pitanje. Srbija je stabilno na evropskom putu", zaključila je predsednica vlade Ana Brnabić.\nPredsednik Srpske narodne partije (SNP) i ministar Nenad Popović ocenio je danas da je Briselski sporazum mrtav, da evropskih integracija više nema, i da srpski politički brod treba okretati polako i mudro, bez potresa, u drugom pravcu.\nBrnabićPopovićVlada SrbijeministarBriselski sporazumEU integracije


Obilježeno 29 godina od stradanja prve prijedorske žrtve rata, policajca Radenka Đape – FOTO - PrijedorDanas.com - Prijedorski gradski portal\nObilježeno 29 godina od stradanja prve prijedorske žrtve rata, policajca Radenka Đape – FOTO\nadmin April 30, 2021 Obilježeno 29 godina od stradanja prve prijedorske žrtve rata, policajca Radenka Đape – FOTO2021-04-30T13:04:42+02:00 Društvo\nPomenom i polaganjem vijenaca u Prijedoru je danas obilježeno 29 godina od pogibije dvadesetogodišnjeg policajca Radenka Đape iz Gornjeg Jelovca, prve žrtve u proteklom Odbrambeno-otadžbinskom ratu.\nVijence je kod spomen-ploče u Kozarskoj ulici položila majka Marija, a potom i članovi Radenkove porodice, delegacije gradonačelnika Prijedora, Organizacije porodica zarobljenih i poginulih boraca i nestalih civila članovi boračkih organizacija i drugih udruženja te prijatelja i mještani Gornjeg Jelovca.\n“Kad ubiju policajca u nekim drugim zemljama onda se to zove terorizam. Đapa Radenko je bio policajac, krenuo na posao i svirepo ubijen, a do danas niko za to nije odgovarao. Godinama pričamo istu priču i krivo mi je na sve ljude koji rade u tužilaštvu jer sudi se Srbima, a Bošnjaci ne odgovaraju”, istakla je Karlica.\nPotpredsjednik gradske Organizacije porodica zarobljenih i poginulih boraca i nestalih civila Slaviša Knjeginjić je dodao da pravda nije zadovoljena i da je pucanj u Đapu bio pucanj u mir, jer je taj nemili događaj označio početak rata u gradu na Sani.\n“Danas je 12 godina kako smo postavili ovu ploču ovdje našem prvom poginulom sugrađaninu grada Prijedora, a tužilaštvo i sud nisu se pokrenuli s mjesta. Jednostavno srpske žrtve se ne pominju, kao i obično, ali nema veze, mi ćemo spominjati, mi ćemo opominjati i valjda će jednom doći vrijeme kada će pravda stići za ovo svirepo ubistvo koje se odigralo u gradu i koje je prouzrokovalo sve one nemile događaje u našem gradu koje će uslijediti”, rekao je Kneginjić.\nGradonačelnik Prijedora Dalibor Pavlović izjavio je da je na ovom mjestu prije 29 godina stradao jedan mladi čovjek i da je obavljajući svoj posao, nevino ugašen jedan mladi život.\n“Ovdje smo došli da odamo počast tom nevino stradalom mladom čovjeku i da ne zaboravimo i opomenemo da se ovako nešto u našem gradu više nikad ne ponovi. Zadatak svih nas mladih ljudi koji nismo učestvovali u ratu je da sve naše žrtve ne zaboravimo i da ukažemo na značaj i pomen na datume kada su nastradali”, poručio je Pavlović.\n« U posljednja 24 časa još 15 Prijedorčana pozitivno na virus korona: Novih 275 zaraženih u RS\nPrijedor: Gradonačelnik Pavlović razgovarao sa pripadnicima Oružanih snaga BiH »


NBS: Agencija Fič Rejtings zadržala kreditni rejting Srbije na nivou BB+ | Boom93\nTakvu odluku Agencija je donela zahvaljujući dobrim ekonomskim pokazateljima Srbije i imajući u vidu veću otpornost srpske ekonomije kao rezultat odgovornog vođenja ekonomske politike u prethodnim godinama i adekvatan odgovor na krizu tokom pandemije kovid-19, navodi se u saopštenju kabineta guvernera.\nAgencija Fič Rejtings ističe da Srbija ima povoljnija makroekonomska kretanja u odnosu na uporedive zemlje, delom i zahvaljujući donetom obimnom paketu ekonomskih mera koji doprinosi bržem oporavku ekonomije od šoka izazvanog pandemijom, dodaje se u saopštenju.\n„Odluka agencije Fič Rejtings jeste još jedna potvrda ispravnosti čvrstog opredeljenja da istrajavamo na očuvanju pune makroekonomske i finansijske stabilnosti Srbije. Značajnu ulogu na tom planu ima i relativna stabilnost deviznog kursa, koju smo uspeli da obezbedimo uprkos najvećem izazovu sa kojim smo se do sada suočili u vidu pandemije virusa kovid-19“, rekla je guverner NBS Jorgovanka Tabaković.\nU odluci Fič Rejtings ističe se kredibilitet ekonomske politike Srbije koji je izgradjen u prethodnim godinama, pri čemu se u prvi plan ističu očuvanje niske i stabilne inflacije, povećanje deviznih rezervi i uređenje javnih finansija, dodaje se u saopštenju.\nPored očuvane niske i stabilne inflacije, relativne stabilnosti deviznog kursa i povećanih deviznih rezervi, agencija naglašava i odlične pokazatelje bankarskog sektora, pre svega visoku kapitalnu adekvatnost i likvidnost banaka, smanjenje učešća problematičnih kredita na 3,6 odsto ukupnih kredita, rast dinarizacije depozita i dvocifreni rast kreditne aktivnosti.\nU saopštenju se navodi da Fič Rejtings ocenjuje da su sprovedenim paketom ekonomskih mera očuvana radna mesta i proizvodni kapaciteti, zbog čega će ekonomsko usporavanje u Srbiji u uslovima pandemije biti znatno manje u odnosu na uporedive zemlje.\n„U narednoj godini Fič Rejtings očekuje potpuni oporavak Srbije po stopi rasta od 5,2 odsto, i nastavak visokog rasta u 2022. godini po stopi od 4,8 odsto. Očekuju i kontinuitet niske inflacije za koju projektuju kretanje na nivou od oko dva odsto u naredne dve godine, koliko je u proseku iznosila i prethodnih skoro sedam godina“, navedeno je iz kabineta guvernera NBS.\nPrema oceni Tabaković, paket monetarnih i fiskalnih mera koji je NBS donela u koordinaciji sa Vladom Srbije daje rezultate, i većina ključnih pokazatelja je na dobrom putu da dostigne pretkrizni nivo.\n„Srbija je jedna od zemalja koje su najbrže reagovale sveobuhvatnim paketom mera, čime smo uspeli da sprečimo pad poslovnog i potrošačkog poverenja, i da sačuvamo radna mesta i proizvodne kapacitete koji su neophodni za brz ekonomski oporavak. To pokazuje i priliv stranih direktnih investicija koji je tokom sedam meseci, uprkos pandemiji, iznosio 1,6 milijardi evra i činjenica da smo u prvoj polovini godine, po pitanju BDP-a imali najbolji rezultat u regionu i jedan od najboljih rezultata u celoj Evropi“, ocenila je Tabaković.\nZa ovu godinu Fič Rejtings projektuje smanjenje tekućeg deficita, i nastavak njegove pune pokrivenosti prilivima SDI, što očekuju i u narednom periodu, a kada je reč o javnom dugu, agencija procenjuje da će ove godine, uprkos obimnim fiskalnim merama, ostati ispod nivoa Mastrihta od 60 odsto.\n„Važno je da gradjani i privreda znaju da preduzimamo sve mere na daljem podsticanju i ubrzanju privrednog rasta i da pažljivo pratimo sve pokazatelje u domaćem i međunarodnom okruženju. U slučaju novih šokova iz međunarodnog okruženja spremni smo da i dodatno reagujemo kako bismo očuvali makroekonomsku i finansijsku stabilnost, i domaću ekonomiju“, naglasila je Tabaković.\nOznakeFič Rejtings Kreditni rejting Narodna banka Srbije Srbija\nTurističke agencije pozivaju resorno ministarstvo da saopšti plan\nPrivreda Srbije se oporavila od šoka izazvanog kovidom


Predsednik Turske Redžep Tajip Erdogan opisao je danas masovnu pucnjavu u dve novozelandske džamije, u kojoj je poginulo 50 ljudi, kao deo šireg napada na Tursku i zapretio da će poslati nazad „u sanducima“ svakoga ko pokuša da zauzme Istanbul.\nErdogan, koji nastoji da obezbedi podršku za svoju islamistički orijentisanu AK partiju na lokalnim izborima 31. marta, tvrdi da je napad na Novom Zelandu dokaz globalnog antimuslimanskog sentimenta.\n„Testiraju nas sa 16.500 kilometara, sa Novog Zelanda, porukama koje šalju odatle. Ovo nije individualni čin, ovo je organizovano“, rekao je Erdogan bez daljeg pojašnjavanja, prenosi Rojters.\n„Ovde smo već hiljadu godina i bićemo ovde do apokalipse, ako Bog da“, rekao je Erdogan na skupu povodom bitke na Galipolju 1915. godine, kada su osmanski vojnici pobedili snage pod vođstvom Britanaca, uključujući australijske i novozelandske trupe koje su pokušale da zauzmu poluostrvo, kapiju do Istanbula.\n„Nećete pretvoriti Istanbul u Konstantinopolj“, zapretio je Erdogan, aludirajući na grčki naziv koji je grad nosio dok ga Turci nisu osvojili 1453. godine.\n„Vaši dedovi su došli ovde… i vratili su se u sanducima. Nemojte sumnjati da će se to i vama dogoditi“, poručio je.\nVisoki turski bezbednosni izvor rekao je da je Brenton Tarant, optužen za pucnjavu u kojoj je poginulo 50 ljudi u džamijama u gradu Krajstčerč na Novom Zelandu, ušao u Tursku dva puta u 2016. godini. Turske vlasti su počele da istražuju sve od hotelskih podataka do snimaka sa kamera, pokušavajući da otkriju razlog ovih poseta, rekao je izvor.\nAustralijanac Tarant (28) je u svom manifestu naveo listu „neprijatelja visokog ranga“, uključujući nemačku kancelarku Angelu Merkel, turskog predsednika Redžepa Tajipa Erdogana i gradonačelnika Londona Sadika Kana, preneo je Tanjug.\nOpisujući turskog predsednika Erdogana, Tarant je naveo da je „vođa najveće islamske grupe unutar Evrope“, te da ga je potrebno ukloniti, „da bi se eliminisao glavni neprijatelj Rusije i oslabio NATO“.


Peking planira da zabrani upotrebu uglja do kraja 2020. - Ekologija e-magazin : Ekologija e-magazin\nPeking, glavni grad Kine utonuo u smog, objavio je plan da se do kraja 2020. realizuje zabrana upotrebe uglja, dok se cela zemlja bori protiv smrtonosnih nivoa zagadjenja, posebno u velikim gradovima.\nKancelarija Pekinga za zaštitu životne sredine postavila je na svoj veb sajt plan o zabrani upotrebe uglja, navodeći da grad umesto toga može da se osloni na struju i gas za grejanje.\nKineska zvanična novinska agencija Sinhua navela je da je u 2012. ugalj činio četvrtinu energetske potrošnje u Pekingu, i da 22 odsto njegovih finih delića pluta u vazduhu grada.\nZagadjenju u tom gradu od 21 miliona stanovnika doprinose i motorna vozila, industrijska proizvodnja i prašina uopšte.\nUprkos zabrani u Pekingu, očekuje se da korišćenje uglja poraste u Kini.\nS druge strane, medjutim, raste pritisak na kinesku vladu da učini nešto protiv zagadjenja, jer je nezadovoljstvo zbog visokog nivoa smoga i kontaminirane vode i tla sve veće medju pripadnicima kineske srednje klase, koja je u ekspanziji.\nVlada u Pekingu nedavno je zaštitu životne sredine označila kao jedan od glavnih kriterijuma prema kojima će se meriti učinak političara.\nVlada je prošlog septembra objavila zabranu pravljenja novih termoelektrana oko Pekinga, Šangaja i Guangdžoua.\nNext post Realnost klimatske promene - foto\nPrevious post Plodne oranice Mačve, a GMO soja\n19. April 2016. at 09:42\nlepa vest, kada bi smanjili emisiju CO2 spasili bi celu planetu, posto je to velika ekonomija i mnogo se trosi uglja a el. energiju. Ali nesto mi nije verovatno sve ovo…


Radovi savremenih gimnazijalaca u okviru projekta „Đak reporter” objavljeni u časopisu | Savremena gimnazijaSavremena gimnazija\nNovember 27, 2020 Comments Off on Radovi savremenih gimnazijalaca u okviru projekta „Đak reporter” objavljeni u časopisu\nSavremena gimnazija je i ove godine, kao i prethodne, uključivanjem u projekat „Đak reporter” postala partner Saveza za školski sport Srbije.\nKao neki od najboljih radova, radovi savremenih gimnazijalaca Dunje Mićunović i Arse Petkovskog i Uroša Tirnanića našli su svoje mesto u časopisu „Plamenko” u sredu, 25. novembra. „Plamenko” je prvi dečji časopis iz oblasti školskog sporta koji je pod pokroviteljstvom Ministarstva omladine i sporta i izlazi jednom mesečno.\nSavremeni gimnazijalci su u ulozi đaka reportera tokom protekle školske godine ostvarili zapažene uspehe o kojima možete pročitati ovde i ovde.\nSavremeni gimnazijalci vredno nastavljaju rad u ulozi đaka reportera i s nestrpljenjem čekaju naredni broj časopisa „Plamenko”!


PO PRVI PUT u HET-u radnici nisu dobili ni koru jaja za Vaskrs - Leutar.net\nPO PRVI PUT u HET-u radnici nisu dobili ni koru jaja za Vaskrs\n4. maja 2021. LEUTAR Hercegovina, Vijesti 0\nKakvo je stanje u nekadašnjem hercegovačkom gigantu Hidroelektranama na Trebišnjici, koje su posljednjih godina posrnule i pale na dno i najniže grane u 50 i kusur godina svoje istorije, govori i Dopis koju je Sindikalna organizacija HET-a uputila Upravi i direktoru HET-a. Iako su nedavno uzeli 10 miliona maraka kredita, nisu imali na računu par hiljada maraka da kupe po koru jaja radnicima, po prvi put, što je izazvalo veliko ogorčenje.\nU Dopisu koji je potpisao predsjednik Sindikalne organizacije HET-a Milorad Ninković navodi se da Uprava nije odgovorila na ranije zahtjeve i dopise sindikata, a posebno su razočarani da preduzeće nije kupilo simboličnu koru jaja za Vaskrs radnicima, a što su uspjele, kako navode, i male privatne firme u Trebinju. Ističe se da su radnicima na marginama, da su zbog suše, havarija, epidemije i drugih problema u više navrata smanjivane plate, i da zaposleni u HET-u imaju ubjedljivo najniže plate u sistemu Elektroprivrede Republike Srpske.\nHET je toliko propao da trenutno neki radnici sa srednjom stručnom spremom u Industriji alata trenutno imaju veću platu od kolega u HET-u sa istom školom, što je prije bilo nezamislivo.


Za trenere iz Crne Gore održana obuka za upravljanje neprihodovanom vodom | Una Consulting d.o.o.\nU periodu od 5. 7. 2021. godine do 8. 7. 2021. godine u Bihaću, u Bosni i Hercegovini, održana je obuka trenera za upravljanje neprihodovanom vodom u okviru programa ''Dunavsko partnerstvo za učenje – D-LeaP''. Cilj ovog programa je jačanje kapaciteta za upravljanje neprihodovanom vodom (gubicima) u javnim komunalnim preduzećima (JKP). Obuka trenera je organizirana od strane tehničkog partnera, firme Resursni centar za vode i okoliš, Una Consulting d.o.o. iz Bihaća (BiH) i Međunarodnog udruženja vodovodnih preduzeća u slivu rijeke Dunav (IAWD). Obuku su održali eksperti firme Una Consulting d.o.o., koji imaju višegodišnje iskustvo u oblasti upravljanja neprihodovanom vodom, odnosno smanjenja gubitaka u vodovodnim sistemima na području jugoistočne Evrope.\nOpći cilj obuke je bio unaprijediti znanje i vještine učesnika treninga za upravljanje neprihodovanom vodom kroz primjenu novih pristupa i metodologija i najnovijih trendova upravljanja neprihodovanom vodom sa ciljem izgradnje regionalnih kapaciteta.\nNa ovaj način je uspostavljena regionalna mreža trenera za upravljanje neprihodovanom vodom čime se doprinosi efektivnom sektorskom umrežavanju i zajednici znanja, koja promoviše dobre prakse i razvoj sektora vodnih usluga sa ciljem pronalaženja potrebnih rješenja. Po završetku obuke, treneri treba da pomognu nacionalnim tematskim centrima tj. Udruženju vodovodnih preduzeća iz Crne Gore da implementira Program jačanja kapaciteta za upravljanje neprihodovanom vodom u svojoj državi. Program se provodi u trajanju od 6 - 9 mjeseci putem dvodnevnih i jednodnevnih interaktivnih radionica u kombinaciji sa praktičnim zadacima putem kojih će se osigurati aktivno učešće predstavnika JVP tokom trajanja obuke. JVP koja budu učestvovala u ovom Programu će imati potpunu podršku predstavnika tematskog centra i tehničkog partnera, firme Una Consulting d.o.o.\nOvo je treća u nizu obuka trenera organizirana i provedena u okviru ovog Programa. Naime, prva obuka je održana u oktobru 2017. godine, a obučeni su treneri iz Aquasan mreže u BiH i treneri iz Udruženja komunalnih preduzeća Albanije (SHUKALB). Druga obuka održana je u junu 2018. godine gdje su obučeni treneri iz Udruženja pružaoca komunalnih usluga vodosnabdijevanja i odvodnje otpadnih voda Kosovo (SHUKOS), treneri iz Udruženja Vodovoda Crne Gore i treneri iz Aquasan mreže u BiH.


Iran skinuo pečate s jednog od svojih nuklearnih pogona\nIran je skinuo pečate s jednog od svojih nuklearnih pogona i obnovio istraživanja u njemu, što je izazvalo žestoke kritike zapadnih sila. Kako su danas saopćili iranski zvaničnici, ne proizvodi se nikakvo nuklearno gorivo; medjutim Medjunarodna agencija za atomsku energiju je potvrdila da su pečati uklonjeni, te da shodno tome Iran planira proizvesti ograničenu količinu nuklearnog goriva za istraživačke namjene.\nOdluka Irana je izazvala oštre kritike Sjedinjenih Država i Evrope. Glasnogovornik Bijele kuće, Scott McClellan je upozorio da Iran rizikuje izvještavanje Vijeća sigurnosti UN-a za nametanje mogućih sankcija.\nBritanski ministar vanjskih poslova, Jack Storw je izjavio da će o tome razgovarati sa francuskim i njemačkim kolegama. Francuski predsjednik Jacques Chirac je upozorio Iran na opasnost činjena opasne greške. Rusija je takodjer izrazila svoju zabrinutost oko novonastale situacije.\nEvropska unija je danas, kako nam iz Brisela javlja Elvir Bucalo, oštro pozvala zvanični Teheran da odustane od najavljenog nastavka rada na vlastitom nuklearnom programu. Pozivi dolaze sa adrese novog, austrijskog predsjedništva EU, kao i od strane tri kljčne evropske članice, Njemačke, Velike Britanije i Francuske, koje, kao "evropski trio" sa iranskom stranom o nuklearnom programu pregovaraju još od 2003. godine.\nU svjetlu iranske najave nastavka razvoja nuklearnog programa, Evropska unija reaguje sa vrlo ozbiljnom zabrinutošću - traži se, s tim u vezi, od Teherana da odustane od najavljenog plana, te tako otkloni strah Evropljana, Amerikanaca, Rusa i Kineza da se pod najavljenom "civilnom upotrebom" nuklearne energije, krije razvoj nuklearnog oružja.\nOčekuje se da će se zbog toga do kraja sedmice, na vannrednom sastanku, okupiti ministri vanjskih poslova Njemačke, Velike Britanije i Francuske, uz istovremenu mogućnost otkazivanja ranije zakazanog sastanka sa iranskim zvaničnicima, planiranog za 18. ovog mjeseca.\nU Briselu se ozbiljno računa sa mogućnošću da Iran, ukoliko nastavi sa nuklearnim programom, bude suočen sa "ozbiljnim medjunarodnim posljedicama" od kojih je jedna i prijava Medjunarodne agencije za atomsku eneregiju Vijeću sigurnosti UN-a.\nSada su sve evropske oči uprte prema Iranu , u očekivanju šta će konkretno začiti najava zvaničnog Teherana i koji od projekata će , nakon dvogodišnjeg moratorija, nastaviti sa realizacijom.\nU očekivanju narednih iranskih koraka, Brisel još uvijek nije potpuno sglasan sa preduzimanjem medjunarodnih sankcija protiv Teherana, što je jedna od opcija medjunarodne reakcije na nastavnak nuklearnog programa.\nAustrijsko predsjedništvo EU je tako mišljenja da još uvijek nije vrijeme za sankcije, posebno ne ukoliko takav korak ne odobri i Kremlj, koji o nuklearnom programu trenutno pregovara sa Iranom, nudeći kompromisno rješenje - projjekte obogoćivanja iranskog nuklearnog goriva koji bi se realizovali na ruskoj teritoriji uz puni medjunarodni nadzor.


Prvo tromesečje najavljuje rekordnu turističku godinu u Srbiji - Ekonomske Vesti\n11. apr. 2016 11. apr. 2016 Andrija Matić 0 Comments Ministarstvo trgovine, Palić, Rasim Ljajić, vaučeri\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je danas, prilikom otvaranja Turističkog informativnog centra na Paliću, da ovo mesto zaslužuje da bude jedna od najvažnijih turističkih destinacija u zemlji.\nLjajić je naglasio da je Palić jedan od boljih turističkih centara koje Srbija ima, uz ocenu da novootvoreni informativni centar može da bude model centara kakve želimo da vidimo u mnogim turističkim mestima širom Srbije.\nOn je naveo da je ovaj centar, koji je resorno ministarstvo finansiralo sa sedam miliona dinara, samo jedan od četiri projekta koje je Ministarstvo trgovine, turizma i telekomunikacija realizovalo prošle godine na Paliću, a za koje je ukupno izdvojeno 19 miliona dinara.\nSpremni smo da i ove godine finansiramo projekte koji su u funkciji razvoja turizma na Paliću, koji moramo da pozicioniramo kao jednu od najvažnijih turističkih destinacija u čitavoj zemlji, naglasio je potpredsednik Vlade.\nLjajić je međutim upozorio na to da više ne može samo da se govori o potencijalima i šansama, već o konkretnim rezultatima.\nPrema njegovim rečima, akcija dodele vaučera je u ovoj godini počela veoma dobro, pri čemu je, zaključno sa današnjim danom, podeljeno 11.198 vaučera.\nNajveći deo vaučera je, kako je naveo, podeljen penzionerima, i to uglavnom za Lukovsku banju, Prolom banju i banju Koviljaču.\nImamo pet objekata na Paliću koji primaju vaučere, ali u ova tri meseca nemamo toliko interesovanja za ovo turističko mesto kao što imamo za ostale delove zemlje, ukazao je Ljajić, uz ocenu da treba da se više radi na promociji te turističke destinacije.\nLjajić je, govoreći o turističkom prometu na Paliću u prva dva meseca, napomenuo da su rezultati i više nego optimistični jer je u januaru i februaru ostvaren rast broja turista od 15 odsto, ali i dodao da još više ohrabruje rast stranih gostiju od čak 32 odsto.\nOn je izneo uverenje da će u čitavoj Srbiji ovo biti rekordna turistička godina, jer prvi meseci govore da je došlo do rasta deviznog priliva od turizma za 9 odsto, rasta turista za 18 odsto, a da je broj noćenja porastao za više od 20 odsto.\n← Veliki protesti nemačkih železara\nRazvojem putne infrastrukture do novih investicija →


Boško Obradović: Vučić je zvezda rijalitija, a Marijan Rističević njegovo pravo lice u Skupštini | Двери\nBoško Obradović: Vučić je zvezda…\nNarodni poslanik i šef poslaničke grupe Dveri Boško Obradović odgovorio je danas na napade u Skupštini i napade Aleksandra Vučića na GO SNS na Dveri i Savez za Srbiju.\n„Aleksandar Vučić je majstor rijalitija. Čitav njegov nastup je rijaliti šou. Njemu je mesto u Zadruzi 2 i u Parovima zajedno sa Rističevićem i Šešeljom, a ne na funkciji predsednika Srbije.“ – rekao je Obradović.\nOn je istakao da mu je posebno drago što je Marijan Rističević priznao da on stoji iza krivičnih prijava protiv njega i Dveri, kao i svih napada na Dveri na Internetu koji traju već dva meseca neprestano. „To je najbolji dokaz da se radi o glupostima i monstruoznim lažima, kad iza njih stoji rijaliti zvezda Farme i Vučićevo lice zaduženo za napade na opoziciju u Narodnoj skupštini.“- smatra Obradović.\nPo njemu je neshvatljivo da predstavnici režima i režimskih medija svakodnevno napadaju lidere opozicije a da niko od njih nikada i nigde nema pravo da odgovori na sve ove laži i klevete, ni u Skupštini ni na medijima.\n„Već 8 meseci nijedan lider opozicije nije gostovao niti na jednoj beogradskoj TV sa nacionalnom frekvencijom. Zato će Savez za Srbiju staviti fokus na RTS kome ćemo se ovih dana zvanično obratiti i zatražiti prostor za opoziciju koji nam sleduje. Jer i građani koji glasaju za opoziciju plaćaju pretplatu za RTS i imaju pravo da znaju sve, pa i šta imaju da kažu njihovi politički predstavnici iz opozicije ovoj vlasti u Narodnoj skupštini i van nje.“ – rekao je Obradović.\nTags: Boško ObradovićFarmaMarijan RističevićopozicijarijalitiRTSSaopštenjaŠešeljVučićZadruga\nPreviousPrevious post:Novi Sad: Na dnevnom redu skupštine sporni spomenik i bankrotstvo Apoteke Novi SadNextNext post:Protest trudnica i porodilja: Zakon je ponižavajući i diskriminatorski


Genijalac! Andrej Živanović najbolji na svetu iz mentalne aritmetike - Bebac.com\nZlatnu medalju osvojio je u konkurenciji preko 650 olimpijaca iz 25 zemalja\nNa Međunarodnoj olimpijadi iz mentalne aritmetike zlatnu medalju osvojio je Andrej Živanović, desetogodišnjak iz Beograda, polaznik škole „Malac genijalac“ i učenik 5. razreda OŠ „Vuk Karadžić“ iz Sremčice.\nNajbolji rezultat na svetu ostvario je u konkurenciji preko 650 olimpijaca iz 25 zemalja koji su testirali svoje veštine brzog mentalnog računanja i rešavanja logičkih zadataka. Andrej Živanović je bio najuspešniji u brzom mentalnom računanju 200 dvocifrenih brojeva koje je rešio za 60 sekundi, da bi potom tačno izračunao niz od 50 trocifrenih brojeva za samo 40 sekundi.\nPored šampionskog mesta, još dva polaznika škole „Malac genijalac“ osvojila su zapažene rezultate. Tako se u kategoriji najmlađih učesnika šestogodišnji Stefan Popović iz Beograda okitio bronzanom medaljom, dok je njegov vršnjak Konstantin Mladenović, takođe iz Beograda, osvojio 4. mesto.\nTakmičari su pored brzog računanja rešavali i zadatke iz neobične matematike, odnosno posebnu vrstu logičkih zadataka koje su morali rešiti veoma brzo u kratkom vremenskom intervalu. Zadaci su bili tako osmišljeni da su se takmičari oprobali u pet različitih kategorija razmišljanja: logičko, apstraktno, kombinatorno, algoritamsko i naravno, aritmetičko. Pobednici su bili oni takmičari koji su najbrže rešili zadatke.\nMeđunarodnu olimpijadu organizovao je Centar „Abakus“ iz Moskve, a zbog pandemije koronavirusa, bila je organizovana onlajn.\nNeobično istraživanje: Ovo je najveći pokazatelj dečje sreće


Skandal: Tomislava Nikolića primio islamistu Malika Obamu, polubrata američkog predsednika Baraka Huseina Obame\nKad vila hvali Halila\nSrpska spoljna politika, bar kada je u pitanju predsednik tomislav Nikolić, izgleda da je dotakla dno upravo ovih dana. Besposlen i od većine zaboravljen, Nikolić u zvaničnu posetu u Starom dvoru u Beogradu prima jednog islamskog teroristu i jednog balkanskog sitnog prevaranta.\nAktuelni predsednik Srbije Tomislav Nikolić ima sve šanse da postane vladar Srbije koji je za najkraće vreme napravio najviše gafova u međunarodnoj politici. Još je svima u sećanju njegovo prošlogodišnje razbacivanje ordenjem kada je u jednom danu odlikovao sve predsednike bivših sovjetskih republika, a danas nezavisnih država. Tim svojim gestom uvredio je ruskog predsednika Vladimira Putina, jer ga je odlikovao zajedno sa najvećim neprijateljem Rusije u modernom dobu, predsednikom Gruzije Mihailom Sakašvilijem, krivcem za kratak ratni sukob između ove dve države u leto 2008. godine.\nPre toga je Nikolić do smeha dovodio druge državnike vodajući po svetu svoju ženu Dragicu i puštajući je da aktivno učestvuje i tamo gde joj nije mesto.\nNjegov poslednji propust nije samo smešan, koliko bi mogao i da ima teške posledice po Srbiju i njen međunarodni status. Kako je zvanično objavio kabinet predsednika, a preneli skoro svi domaći mediji, on je 17. avgusta u zvaničnu posetu primio Malika Obamu, zvanog Abongo ili Roj, starijeg polubrata sadašnjeg američkog predsednika Baraka Huseina Obame. Prilikom razgovora u kabinetu predsednika Srbije bila je, pored srpske, istaknuta i zastava Kenije, čiji Abongo jeste državljanin, ali ne i državnik u čiju se čast ističe državna zastava.\nBarak Husein Obama ima puno polubraće i polusestara sa očeve strane. Barak Husein Obama stariji, otac aktuelnog predsednika SAD, vodio je dosta slobodan život i za sobom ostavio celu četu što bračne što vanbračne dece. Njegov prvenac je Malik Obama (rođen 1958. godine iz braka sa Kenijkom Keziom, koja živi u Velikoj Britaniji), danas jedan od najkontroverznijih članova klana Obama.\nMalik ili Abongo je završio računovodstvo na Univerzitetu Najrobi u Keniji, a svog daleko slavnijeg brata Baraka Huseina Obamu prvi put u životu je sreo 1985. godine u Vašingtonu. Barak je tom prilikom iz Čikaga doputovao u Vašington jedino da bi se sreo sa svojim polubratom. Vremenom su postali veoma bliski, do te mere da su se uzajamno okumili takozvanim duplim kumstvom: Barak je bio Abongi kum na venčanju, a ovaj zauzvrat njemu.\nTri godine kasnije Barak svoju suprugu Mišel vodi u Keniju, gde se ponovo sreće sa Malikom, ali i sa ostalim rođacima. Malik do danas ima ukupno 12 žena i sa velikim brojem ostalih članova porodice živi u selu Njang'oma Kogelo na obalama jezera Viktorija u Keniji. U blizini sela on ima malu električarsku radionicu, ali često putuje u Sjedinjene Države, što privatno, što poslovno kao - savetnik. Koga i za čije pare savetuje nije poznato. U kenijskom okrugu Slaja on je ove godine uzeo učešće na izborima za guvernera i osvojio samo 694 glasa, odnosno jedan odsto.\nKao najstariji sin Baraka Obame starijeg, Malik smatra da je poglavar cele porodice Obama, a što se vidi i iz njegove nadobudne rečenice, koju je preneo Tanjug, kako je Tomislav Nikolić u kratkom periodu pomerio Srbiju sa mrtve tačke, a to je istovremeno i stav „naroda Kenije i cele porodice Obama".\nZna li Barak Husein Obama uopšte gde je njegov stariji polubrat i šta misli? Odnosi dvojice polubraće u poslednje vreme nisu više onako prisni kao nekada, mada većina posmatrača smatra da je to iznuđen potez, jer se Malik upleo u vrzino kolo terorizma i islamizma, što zvanična Bela Kuća ne može ni na koji način da podrži. Koliko iskreno su se polubraća razišla, pokazaće vreme.\nU svakom slučaju, Tomislav Nikolić i njegov savetnik za spoljnu politiku Marko Đurić bili su dužni da provere sa kim se to predsednik Srbije zvanično sreće, posle kog susreta se čak izdaje i opširno saopštenje kao da je u posetu u najmanju ruku stigao sam predsednik Sjedinjenih Američkih Država. Poznato je da je Tomislavu Nikoliću dosadno u zdanju na Andrićevom vencu, ali ovo nikako nije pravi način da se javnosti skrene pažnja kako predsednik republike nešto i radi.\nMalik Obama je osnivač i predsednik "Fondacije Barak H. Obama" (FBHO). Ovoj organizaciji je u maju 2011, po pisanju lista Daily Caller, visoki zvaničnik američke poreske uprave (IRS) Luiz Lerner za samo mesec dana po podnošenju zahteva odobrila status karitativne organizacije koja ne plaća porez - i to retroaktivno od 2008. godine. Istovremeno druge organizacije, koje ne vode rođaci predsednika, na ovo rešenje čekaju i do tri godine.\nOno što se tada saznalo, a što baca posebno svetlo na odluku IRS-a nije samo činjenica da je FBHO godinama delovao ilegalno, već i da služi za pranje para islamističkih terorista i najstrašnijih krvoloka na afričkom kontinentu.\nOmar Al-Bašir, predsednik Sudana, na vlast je došao državnim udarom krajem juna 1989. godine. Smatra se odgovornim za "Masakr u Darfuru", zapadnoj sudanskoj pokrajini, tokom koga su za samo nekoliko meseci 2003. sudanski vojnici i paravojne snage ubili između 200.000 i 400.000 civila, zbog čega je skoro polovina stanovništva pokrajine napustila svoje domove. U septembru 2004. godine je i američka vlada priznala da je u Darfuru izvršen genocid.\nGlavni tužilac Međunarodnog krivičnog suda (ICC) Luis Moreno Okampo je 14. jula 2008. optužio Al-Bašira da snosi punu ličnu odgovornost za zločine protiv čovečnosti, ratne zločine i genocid počinjene od 2003. u Darfuru. ICC je prihvatio optužnicu i od tada se Al-Bašir nalazi na međunarodnoj poternici.\nPo dokumentima koje je objavio Vikiliks, Al-Bašir je tokom svoje vladavine proneverio oko devet milijardi dolara, na šta je ukazao i tužilac Okampo tokom svog razgovora u američkom ministarstvu spoljnih poslova održanom 20. marta 2009. godine.\nPošto mu je zbog međunarodne poternice smanjen radijus kretanja, Al-Bašir je za neke svoje planove morao da angažuje druge ljude. Jedna od njegovih najvažnijih aktivnosti je finansiranje najekstremnijih islamističkih pokreta zahvaljujući čijoj podršci on uspeva sve vreme da se održi na vlasti u Sudanu. Između ostalih, zna se da je finansijski i vojno pomagao Muslimansku braću, ekstremistički pokret iz Egipta. Zahvaljujući podršci koju je davao Al Kaidi ova teroristička organizacija je obučila i naoružala paravojne formacije režima u Kartumu da u krvi uguše pobunu u Južnom Sudanu, u međuvremenu zahvaljujući pritiscima iz inostranstva nezavisnoj državi koju pretežno naseljavaju hrišćani i animisti. Američko ministarstvo spoljnih poslova Al-Bašira je već 1993. okarakterisalo kao zvaničnog pomagača terorista.\nKako bi nastavio sa svojim aktivnostima pomaganja islamistima Al-Bašir je postao jedan od značajnih donatora, ali i rukovodilaca muslimanskog Dava pokreta koji se zalaže za bezuslovno širenje islama, mada zvanično propagira mir među religijama. Na sastanku lidera pokreta održanom 2010. u glavnom gradu Sudana, Kartumu, učestvovali su ne samo Al-Bašir, već i Malik Abongo Obama i to, obojica, veoma aktivno. Malik je sada izvršni sekretar ove organizacije za pomoć islamskim teroristima.\nZahvaljujući milijardama dolara koje je ukrao od svog gladnog naroda Al-Bašir je postao veoma značajan donator ne samo Dava pokreta, već i fondacije koja zvanično nosi ime američkog predsednika, mada očigledno radi protivno interesima američkog naroda. Nekadašnji član Muslimanske braće, Valid Šebat, javno je upozorio kako je odnos Malika Obame i Al-Bašira mnogo prisniji nego što se misli, a takođe ukazuje i na povezanost starijeg polubrata predsednika Amerike sa Hasanom Al-Turabijem, osumnjičenim da je imao bliske kontakte sa organizatorima napada na Svetski trgovinski centar u Njujorku. Turabi se, naime, pominje kao osnivač sudanske podružnice islamističkog Dava pokreta. Istovremeno je dokazano da je Turabi bio veoma blizak sa "Slepim šeikom" Abdel Rahmanom, koji je osmislio bombaške napade u Njujorku 1993. i 1994. godine.\nO drugom "visokom" posetiocu Tomislavu Nikoliću, koji je i aranžirao sastanak srpskog predsednika i kenijskog islamiste, Osmi Vatrešu iz Bosne, predsedniku nekakvog Balkanskog kluba mira, tek ne treba gubiti reči. U svom romanu "Strah od rodne kuće" pisac Faiz Softić opisuje jedan svoj raniji susret sa Osmom u Luksemburgu tokom koga današnji borac za mir pokušava da ga prevari za sitne pare. Pravo šibicarenje, reklo bi se na beogradskom slengu. U to vreme se Osmo kao izbeglica u Zapadnoj Evropi prehranjivao tako što je od zemljaka tražio sitnu pozajmicu da bi popravio auto, dajući im kao garanciju svoj broj telefona u Frankfurtu. Auto, naravno, nije bio u kvaru, a Osmo je živeo u Minhenu.\nSrbija svakako zaslužuje inteligentnijeg predsednika i kvalitetnijeg njegovog savetnika za spoljne poslove od mladog Marka Đurića koga je na ovo mesto preporučila jedino potpuna podatnost i odanost naprednjačkom lideru Aleksandru Vučiću.


Dačić: Ne vređajte uspomenu na Slađanu i Jovicu - 25.02.2016, Sputnik Srbija\nU Ministarstvu spoljnih poslova Srbije danas je održana komemoracija povodom pogibije službenika srpske ambasade u Tripoliju Slađane Stanković i Jovice Stepić. 25.02.2016, Sputnik Srbija\nvesti, srbija, libija, aleksandar vučić, ivica dačić, slađana stanković, jovica stepić, ministarstvo spoljnih poslova\nAleksandar Vučić na komemoraciji tragično nastradalim službenicima Ambasade Srbije u Libiji Slađani Stanković i Jovici Stepiću u Ministarstvu spoljnih poslova\nOkupljenima se obratio šef diplomatije Ivica Dačić, rekavši da obraćanje oseća kao kao „dug i skroman izraz zahvalnosti prema Slađani Stanković i Jovici Stepiću“.\n„Posle dve godine na funkciji ministra spoljnih poslova i svega što je uloženo u njihovo oslobađanje, shvatio sam da je Slađana postala simbol mnogih zaposlenih u MSP-u, onih bez kojih ne bi mogla da funkcioniše ni visoka politika ni diplomatija, a koji se praktično ni ne vide“, rekao je Dačić.\nJovica Stepić je ugradio sebe u našu ambasadu u Tripoliju tokom toliko godina, rekao je Dačić, dodavši da je bio „konstanta tog kolektiva“.\n„Kažu da je bio pravi Srbijanac i da nije bilo Srbina u Libiji koji nije znao za njega“, rekao je on.\nIstina o njihovom stradanju će biti utvrđena, da li su bili meta ili samo kolateralna šteta, poručio je Dačić, ali da su oni, bez obzira na ishod te istrage, postali žrtva vremena u kome živimo.\n„Sada nije bezbedno šetati ulicama Pariza, Džakarte, Istanbula zbog terorizma. Srbija traži objašnjenje zašto su baš oni postali kolateralna šteta“, rekao je Dačić, istovremeno uputivši apel javnost Srbije da ne vređaju uspomenu na Slađanu Stanković i Jovicu Stepića natpisima „koji nemaju veze sa realnošću“.\nKomemoracija tragično nastradalim službenicima Ambasade Srbije u Libiji Slađani Stanković i Jovici Stepiću u Ministarstvu spoljnih poslova\nKomemoraciji je prisustvovao i premijer Aleksandar Vučić, koji je, kao i Dačić, izrazio saučešće porodicama poginulih.\nNa komemoraciji je ocenjeno je da se današnjim skupom odaje počast tragično nastradali, koji su „hrabro izgubili život dok su služili našoj zemlji“.\nSlađana Stanković je u MSP od 2000. godine, u Službi za vezu, a u Tripoliju je bila od 2006.\nJovica Stepić je u Tripoliju bio od 1993. godine.\nPrisutnima se obratio i Miroljub Ivezić, Slađanin nadređeni, rekavši da je Odeljenje za informatiku i telekomunikacije „u šoku i neverici“.\n„Ovakva tragedija se nikada nije desila, nismo sačuvali našu Slađu“, rekao je on.\nOn je podsetio da Slađanu sreo u Beogradu pre nego što je poslednji put otputovala u Tripoli i da ju je tada pitao kako joj je tamo, da li je opasno.\n„Rekla mi je: ’Nije strašno, kada se pojavim da platim neke račune, Libijci me propuštaju, ni na ulici nema nikakvih problema, sve je u redu‘“, rekao je Ivezić.\nPosle toga je otišla u Libiju a „nisam znao da zapravo odlazi u večnost i slavu“, dodao je Ivezić.\nPrema njegovim rečima, 8. novembra 2015. godine, kada su oteti, usledio je šok, a sada i tragedija.\n„U Službi je bila neverica i bol, mislili smo da vest nije tačna“, rekao je on, podsetivši da je veliki broj Srba koji su se vratili iz Libije to uspeo zahvaljujući njenom profesionalizmu i hrabrosti, za šta je dobila i nagradu za podvige 2011.


Potop koji se u petak ujutro sručio na Beograd bio je više nego simbolički uvod u konferenciju koju je organizovala Slavko Ćuruvija fondacija Minut do dvanaest: Kako do održivog informisanja u javnom interesu u lokalnim zajednicama, na kojoj je istaknut veoma loš položaj u kome se nalaze novinari i mediji u gradovima i opštinama u Srbiji. Konstatovano je da je informisanje na lokalu znatno lošije nego prethodnih godina, da su ogromne zloupotrebe seta medijskih zakona donetih pre nekoliko godina, a da ima i sredina gde se zakoni otvoreno krše bez ikakvih posledica.\nKonferencija je tokom uvodnog panela i radom po radnim grupama pokušala da ukaže na te probleme, ali je na njoj pokazana i odlučnost da se od borbe za poboljšanje uslova rada lokalnih medija ne sme odustati, i predložila i konkretna rešenja koja bi do takvog poboljšanja mogla da dovedu.\nKonferencija je organizovana na kraju dvogodišnjeg istraživanja Slavko Ćuruvija fondacije, uz pomoć USAID-a, tokom kojeg su u osam gradova – Leskovcu, Novom Pazaru, Užicu, Kragujevcu, Pančevu, Boru, Požarevcu i Subotici – o problemima informisanja u tim sredinama razgovarali sa novinarima, urednicima, direktorima i vlasnicima medija, kao i sa predstavnicima civilnog društva, građana i lokalne samouprave.\nUčesnike je pozdravila Laura Pavlović, direktorka Kancelarije za demokratski i ekonomski razvoj USAID-a, koja je izrazila nadu da će – bez obzira na to što se ovom konferencijom završava dvogodišnji projekat sa Slavko Ćuruvija fondacijom – ovaj događaj biti povod za početak novog dijaloga o lokalnim medijima u narednom periodu\nJelena Ćuruvija, počasna predsednica Slavko Ćuruvija fondacije, istakla je da je još 2013, kada je odlučila da osnuje Fondaciju, na spisak onoga čime bi ona trebalo da se bavi prvo stavila lokalne medije.\n„Naš prvi projekat u Fondaciji bila je podrška lokalnim medijima. Pet godina kasnije vidimo da je situacija sa lokalnim medijima još gora, i ovo je jedan od načina na koji pokušavamo da im pomognemo“, rekla je Ćuruvija.\nObradović: Skeptičan prema donošenju nove strategije\nVukašin Obradović, predstavnik Nezavisnog udruženja novinara Srbije u radnoj grupi za izradu medijske strategije, rekao je da je gušenje medijskog pluralizma deo dominantnog političkog koncepta u ovom trenutku. On je najavio da će u ponedeljak biti prvi sastanak radne grupe za izradu strategije, ali je istakao da nije veliki optimista, pošto rezultati medijskog konkursa Ministarstva kulture i informisanja pokazuju da se „ne vodi računa o javnom interesu, već o političkom“. Skepsu u njemu budi i novi Zakon o lokalnoj samoupravi, koji ne predviđa kazne za gradove i opštine koji medijski konkurs ne raspišu.\nPrema Obradovićevom mišljenju, rešenje ipak nije u bojkotu procesa izrade medijske strategije, jer to ne bi popravilo situaciju u medijima. On smatra da je stanje u lokalnim medijima posledica neprimenjivanja postojećih zakonskih rešenja, kršenja zakona, a često i otvorene zloupotrebe.\n„Poslovni modeli za lokalne medije danas jesu sistemsko pitanje, koje mora država da reši, pošto nisu ostvarivi tamo gde je tržište kontrolisano i gde postoje pritisci raznih vrsta, pa mediji u toj tržišnoj utakmici nemaju istu startnu poziciju“, primetio je Obradović i ukazao na primere iz Norveške i Danske, koje pomažu medijima, pa i privatnim, pošto dobro razumeju koliko su oni važni za njihove države.\nObrenović: Rad novinara se svodi na entuzijazam\nNovinarka kragujevačkog portala Pressek Marija Obrenović ocenila je da do lokalnih medija stiže najmanje novca od oglašavanja i da su plate u tim medijima „nikakve“, tako da se rad novinara često svodi na entuzijazam, a mediji žive od projekta do projekta.\n„Komercijalno tržište u lokalu nije veliko, a i kada postoji dobra volja velikih firmi da deo novca preusmere u lokalne medije, taj novac često ne stigne do njih, jer reklamne agencije rade po inerciji“, smatra ona.\nMarija Obrenović je ukazala i na to da je javna uprava u Kragujevcu potpuno zatvorena za bilo kakva pitanja novinara, „osim ako to nije heklanje, štrikanje, ili ako to nisu protokolarne vesti“, i da se gradonačelnik pojavljuje samo na jednoj televiziji, sa kojom je raskinuta privatizacija, pa je sada ponovo u gradskom vlasništvu.\nOna je objasnila da su novinari u Kragujevcu usled takvog stava javne uprave prinuđeni da se isključivo okrenu traganju za podacima iz dokumenata, koja nastoje da dobiju na osnovu zahteva za dobijanje informacija od javnog interesa.\nKao problem pomenula je i to da se novinari u manjim sredinama suočavaju sa većim pritiscima nego njihove kolege u nacionalnim medijima, jer praktično pišu o radu ljudi koje svaki dan sreću na ulici.\nOgnjanović: U potrazi za novim poslovnim modelima\nVitomir Ognjanović, koosnivač Južnih vesti u Nišu, smatra da mali, lokalni mediji vrlo teško mogu da dođu do nacionalnih reklamnih kampanja kako bi ostvarili prihod.\n„Mi smo Južne vesti osnovali iz postojećeg biznisa i već smo imali neko iskustvo i kontakte“, objasnio je Ognjanović i dodao da Južne vesti koriste sve svoje resurse da ostvare komercijalnu prodaju.\nOn smatra da razvoj medija na Zapadu pokazuje da i mediji u Srbiji moraju da tragaju za novim poslovnim modelima i da polako postaju neka vrsta poluagencijskih organizacija, u kojima će klijentima nuditi usluge i ostvariti svoje potencijale. Prema njegovom mišljenju, mediji moraju da se trgnu iz navike da se oslanjaju samo na lokalne oglašivače, odnosno da žive od projekta do projekta, te da njihova delatnost mora da se proširi.\nOgnjanović kaže da ne postoji jedan model koji mogu svi mediji da koriste, ali da oni sa partnerima pokušavaju da nađu koliko-toliko konstantne prihode koji ne zavise od ljudi o kojima mediji pišu.\nGaši: Ako ne pomognemo, lokalni mediji će izumreti\nIlir Gaši, programski direktor SĆF, rekao je da su mediji tačka u kojoj se centralizacija zemlje vidi u svom najgorem obliku.\n„Širom zemlje imate milione ljudi koji ostaju bez bazičnih informacija koje su im važne da žive normalan život. Oni će možda znati da je počeo rat, pošto to imaju svaki dan na naslovnim stranama novina, ali neće znati ako su vazduh ili voda zatrovani, kao što se to već događa u nekim gradovima. Ako mi, kao medijska zajednica, ne nađemo načina da pomognemo, i ono malo lokalnih medija što je preostalo – izumreće. Ako postoji jedan zaključak na koji se ceo ovaj projekat može sažeti, to je – vremena više nama, situacija je doslovno katastrofalna“, rekao je Gaši.\nOn je istakao da se mediji nalaze u gotovo bezizlaznom ekonomskom položaju, da lagano nestaju, da nema novih mladih novinara, pošto novinarstvo „ubrzano ide ka vrhu liste najneperspektivnijih zanimanja“, a da su se konkursi za projektno sufinansiranje medija pretvorili u suprotnost onoga što je bila njihova jedina svrha – da obezbede da u informisanju bude zastupljen javni interes.\nI pored toga, Gaši kaže da ne misli da rešenja ne postoje, da ih je možda u ovom trenutku teško videti i da je svrha ovakve debate upravo pokušaj da se o mogućnostima takvih rešenja razgovara.\nPrema njegovom mišljenju, neophodno je pre svega da država učini sve što je potrebno da se novinari osećaju bezbedno, dok je drugi korak otvaranje javne uprave prema novinarima, jer je reč o informacijama od javnog interesa.\n„Za mene je svaki put frapantno kada čujem da mediji, poput Južnih vesti, preživljavaju zahvaljujući poslu koji uopšte nije medijski“, rekao je Gaši. On smatra i da siromaštvo nije jedini problem zbog kojeg je lokalno medijskog tržište slabo, već da tome doprinosi i država koja favorizuje pojedine medije, te da bi trebalo da prestane to da čini.\nTrifunović: Medijska strategija prilika da se svi problemi reše\nSlavica Trifunović, pomoćnica ministra kulture i informisanja, koja je ranije u Kragujevcu radila u lokalnim medijima (RTK), rekla je da iznosi lični stav tvrdeći da joj nije blisko to što je država pre nekoliko godina odlučila da potpuno izađe iz finansiranja medija. Prema njenom mišljenju, bilo bi bolje da se našlo neko prelazno rešenje pošto se i tada znalo koliko je medijsko tržište osiromašeno. Podsetila je i na to koliko su ranije državni mediji bili ušuškani, da su bili bez brige o finansijama i da nisu zavisili od tržišta – na kome se na kraju nisu snašli.\n„Kada se prešlo na projektno sufinansiranje, od lokalnih samouprava je zavisilo da li će raspisati konkurse i koliko će sredstava za medije izdvojiti“, naglasila je Slavica Trifunović, ali je i podsetila da projektno sufinansiranje nije finansiranje medija, već samo pomoć da se proizvede određeni medijski sadržaj koji je u javnom interesu.\nOna je najavila početak rada na novoj medijskoj strategiji i rekla da je to prilika da se svi nagomilani problemi reše. Ukazala je i na to da je funkcionisanje REM-a gorući problem, koji, prema njenom mišljenju, nema dovoljno mehanizama da ostvaruje nadležnosti koje su mu date po zakonu.\nSlavica Trifunović naglašava da je neophodna i izmena zakona, za koje misli da su bili zastareli već u trenutku donošenja, pošto njima nisu bili obuhvaćeni novi mediji, kao ni sve promene koje donosi tehnološka revolucija.\nCeo izveštaj sa konferencije možete pogledati OVDE.


Majami drugi na Istoku, slab učinak Srba – Nadlanu.com\nMajami drugi na Istoku, slab učinak Srba\nBEOGRAD, 12. aprila 2011. (Beta) - Košarkaši Majamija pobedili su Atlantu sa 98:90 i obezbedili drugo mesto u plej-ofu Istočne konferencije u NBA ligi.\nNajzaslužniji za pobedu Majamija bio je Lebron Džejms sa 34 poena, 10 skokova i sedam asistencija, a Dvejn Vejd dodao je 21 poen, uz šest skokova.\nU ekipi Atlante, koja će sa petog mesta u plej-of, najefikasniji je bio Džoš Smit sa 17 poena.\nAtlanta je uspela da nadoknadi 20 poena zaostatka i izjednači na 88:88, ali je Majami serijom 10:2, uz dve "trojke" Džejmsa Džonsa ipak uspeo da pobedi i nanese Houksima peti uzastopni poraz u ligi.\nVašington je posle produžetka pobedio Boston sa 95:94 i naneo mu drugi uzastopni poraz. Seltiksi su ovim porazom, ali uz pobedu Majamija nad Atlantom, zauzeli treće mesto na Istoku pred plej-of.\nTrener Bostona Dok Rivers je za meč sa Vašingtonom odmorio najbolje igrače - Kevina Garneta, Reja Alena, Pola Pirsa i Redžona Ronda.\nU ekipi Vašingtona najefikasniji je bio Džon Vol sa 24 poena, devet skokova i tri asistencije. Sa druge strane Džef Grin ubacio je 20 poena, uz 15 skokova, dok je kapiten reprezentacije Srbije Nenad Krstić za 16 minuta postigao četiri poena i imao pet skokova, a Saša Pavlović dva poena i po jedan skok i asistenciju.\nKošarkaši Denvera pobedili su Golden Stejt sa 134:111 i obezbedili peto mesto u Zapadnoj konferenciji. U ekipi Denvera devetorica igrača postigli su dvocifren broj poena, a najefikasniji je bio Džej Ar Smit sa 22 poena.\nU ekipi Golden Stejta Stiven Kari i Dorel Rajt postigli su po 27 poena, dok je srpski košarkaš Vladimir Radmanović za skoro 17 minuta postigao devet poena i imao dva skoka.\nKošarkaši Dalasa pobedili su posle produžetka Hjuston sa 98:91 i pretekli Los Anđeles Lejkerse na drugom mestu Zapadne konferencije.\nDirk Novicki je sa 23 poena i 12 skokova bio najbolji u timu Dalasa, koji je prekinuo seriju od tri poraza na gostovanjima. Šon Merion i Džejson Teri dodali su po 21 poen, a srpski košarkaš Predrag Stojaković je za skoro 14 minuta ubacio tri poena, uz četiri skoka.\nKlivlend je pobedio Detroit sa 110:101, u utakmici u kojoj su se sukobili Rajan Holins i Čarli Viljanueva, zbog čega su obojica isključeni. Američki mediji navode da je posle utakmice policija morala da spreči Viljaneuvu da uđe u svlačionicu Klivlenda.\nOrlando je pobedio Filadelfiju sa 95:85, Juta je bila bolja od Nju Orleansa sa 90:78, a Milvoki od Toronta sa 93:86.\nŠarlot je u poslednjoj sekundi utakmice poenima Di Džej Augustina pobedio Nju Džersi sa 105:103, Oklahoma je pobedila Sakramento sa 120:112, dok je Finiks posle produžetka savladao Minesotu sa 135:127.


Na današnji dan 1918. srpska vojska je pobedonosno ušla u Beograd - MediaSfera\nNa današnji dan 1918. godine Beograd je oslobođen od austrougarske okupacije u Prvom svetskom ratu. Proboj Solunskog fronta počeo je u noći između 14. i 15. septembra, a već 1. novembra srpski vojnici oslobodili su Beograd, udaljen čak 600 kilometara.\nBoreći se u završnici Prvog svetskog rata, Srpska vojska uspela je da za samo 28 dana pređe 450 kilometara i oslobodi Beograd 1. novembra 1918. godine. Borbama za oslobođenje glavnog grada komandovao je vojvoda Petar Bojović, a u Beograd su prve ušle Drinska, Moravska i Dunavska divizija.\nSrpski vojnik u zagrljaju dece na Savskom pristaništu u Beogradu. Snimio: Rista Marjanović 1918.\nU Beogradu postoji nekoliko znamenja koji podsećaju na Prvi svetski rat. To su Spomenik neznanom junaku na Avali, kosturnica na Novom groblju, Spomenik trećepozivcima na Vračaru, kosturnica branilaca na Kalemegdanu, Spomenik zahvalnosti Francuskoj, Spomenik vojvodi Petru Bojoviću (izgrađen tek 1990), Spomenik Franšu Depereu… Međutim, glavnokomandujući srpske vojske, regent i potonji kralj Aleksandar Karađorđević nema ni spomenik ni ulicu u prestonici. Tek nedavno je leva obala Save, od Brankovog mosta do Ušća, nazvana Obala kralja Aleksandra Karađorđevića. Ni njegov otac, kralj Petar Prvi, poznat i kao Oslobodilac, nema spomenik u Beogradu, premda ima ulicu.\nTagovi19188. beograd oslobođenje Veliki rat


Nole je mnogo snage i energije utrošio u Rimu, na poslednja tri meča je igrao i tri iscrpljujuća seta, što će mu svakako pomoći da što spremniji dočeka drugi grend slem, koji počinje već u nedelju, 26. maja.\nNovak će imati veliki motiv da osvoji "Kup musketara", čime bi drugi put u karijeri osvojio nekalendarski slem (da u jednom trenutku ima trofeje sa svih velikih turnira, ali ne u istoj godini), međutim zna da će mu najveći izazov biti da savlada Rafaela Nadala.\nŠpanac je ušao u formu baš pred nastup u Parizu, pošto je u Večnom gradu osvojio prvi trofej, koji mu daje veliko samopouzdanje uoči omiljenog grend slema.\nA Novak je pred nastup na Rolan Garosu pričao o favoritima za tron i nije imao dilemu ko je najbliži trofeju.\n- Bez ikakve sumnje, Nadal je glavni favorit za titulu, a nakon njega slede svi ostali. Uveren sam da će to biti dobar turnir. Dominik Tim igra zaista dobar tenis u ovom trenutku, može da pobedi bilo koga, posebno na šljaci. Fonjini takođe igra veoma dobro, pokazao je u Monte Karlu protiv Nadala šta sve može da uradi - rekao je Novak Đoković.


Velika podrška niških studenata kampanji „10 za Srbiju“ - juGmedia\nNIŠ – Za samo dva sata od početka prikupljanja potpisa u okviru masovne studentske kampanje „10 za Srbiju“, na Univerzitetu u Nišu je podršku ovoj akciji dalo više od 700 studenata svih niških fakulteta. Sudeći prema stranici na društvenoj mreži „Fejsbuk“, kampanja ima više od 16500 pristalica iz cele Srbije.\nNeki od zahteva studenata koji su pokrenuli ovu akciju su preciznije definisanje prava na produženu godinu na svim nivoima studija, pravo na finansiranje iz budžeta sa ostvarenih 48 espb bodova, ukidanje starosne granice od 26 godina za beneficije studenata, zakonsko određivanje maksimalne visine školarine…\n„Očekujemo veliki odziv studenata jer svakog od njih dotiče bar jedan od naših zahteva“, rekao je za agenciju „juGmedia“ predsednik Studentskog parlamenta Univerziteta u Nišu Miloš Nešić i dodao da će se potpisi do petka prikupljati na štandovima na svakom od fakulteta, a od ponedeljka i za vreme predavanja.\nPrema njegovim procenama, podršku kampanji daće od 5000 do 10000 niških studenata koji će moći da se potpišu sve do 10. marta.\nAkciju organizuju Studentska konferencija univerziteta Srbije, Studentski parlamenti univerziteta u Beogradu, Nišu, Kragujevcu, Prištini sa privremenim sedištem u Kosovskoj Mitrovici, Novom Pazaru, parlament Univerziteteta Singidunum, kao i studentske organizacije.\nBez struje ceo gradski kvart\nFondacija “Arhitekta Aleksandar Radović” uspešno je realizovala konzervatorski kamp u selu Gostuša na Staroj planini pod nazivom “Oživljavanje…


Abazović i Kovač ugostili Evropsku jevrejsku zajednicu: Odnos Crne Gore prema Jevrejima svijetli primjer u evropskim okvirima - CG Live\nadmin 17/05/2022 1 min read\nEvropska jevrejska zajednica pohvalila je dosadašnji odnos Vlade Crne Gore prema Vjerskoj zajednici Jevreja i istakla da je u istorijskim okvirima odnos Crne Gore prema Jevrejima svijetli primjer u evropskim okvirima, na koji način treba da se tretiraju manjine i vjerske organizacije. Oni su se zahvalili na prijemu i ponovili čestitke na izboru 43. Vlade Crne Gore i stupanje na funkciju premijeru Abazoviću.\n„Hvala na Vašoj skromnosti, hrabrosti i ambiciji. Činite da svi građani Crne Gore budu jedna porodica“, istakao je Vrhovni rabin Crne Gore Ari Edelkopf.\nPrevious Delegacija Crne Gore na 33. Regionalnoj FAO konferenciji\nNext Informacija o Registru podsticajnih mjera za investicije za 2022. godinu


I dalje veliki broj napada na LGBT osobe u Srbiji - EU Info Centar\nDavenport u razgovoru sa beogradskim studentima o politici EU\nNa skupu „Kakav je odgovor Srbije na homofobiju?“ održanom u EU info centru ukazano je da i dalje postoji veliki broj napada na LGBT osobe, da Srbija nema zakon o istopolnim brakovima kao i da nedostaju dijalog i obrazovanje o LGBT temama.\nU diskusiji, održanoj pred Međunarodni dan borbe protiv homofobije, transfobije i bifobije koji se obeležava 17. maja, učestovale su direktorka Kancelarije za ljudska i manjinska prava Suzana Paunović,poverenica Srbije za zaštitu rodne ravnopravnosti Brankica Janković, predstavnica udruženja Egal Helena Vuković i predstavnica organizacije Labris Jelena Vasiljević.\nOcenjeno je i da ništa značajno nije urađeno od 2017, kada je zaključeno da u Srbiji nedostaju dijalog i obrazovanje o LGBT temama, a nema ni adekvatnog kažnjavanja napada iz mržnje.\nJanković i Paunović su ocenile da je redovno održavanje parade ponosa i transparade korak napred. Podsetile su da su i predstavnici MUP-a i tužilaštva obučeni za rad s LGBT populacijom.\nBrankica Janković je ukazala i na odgovornost medija za nekorektan odnos društva prema toj grupi ljudi.\nNavela je da se 6,6% svih pritužbi koje dobija kao poverenica za zaštitu ravnopravnosti, odnosi na LGBT zajednicu. Od toga se 54,8% pritužbi odnosi na javno informisanje, 7% na obrazuvanje a 2,7% na rad i zapošljavanje.\nU Srbiji živi 500.000 LGBT osoba, a i dalje ne postoje dobri ili adekvatni zakoni koji bi regulisali njihova prava, ocenila je predstavnica organizacije Labris Jelena Vasiljvić.\nOna je upitala i da li je država svesna da ima premijerku čija partnerka nije „zakonski prepoznata“ i da li zna šta će se desiti ako one požele da imaju decu.\n„Mi živimo u istopolnim zajednicama, u tim porodicama rastu naša deca, ali ih zakon ne štiti“, rekla je Vasiljević.\nIzrazila je nezadovoljstvo što Srbija još nema zakon o istopolnim brakovima koji bi omogućio obične stvari: da partnera mogu da odvedu u bolnicu, da mu ostave nasledstvo ili da zajedno uzmu kredit.\nHelena Vuković je ocenila da se u Srbiji sve svodi na „gašenje požara“ i da LGBT zajednica postaje vidljiva kroz izveštaje iz „crne hronike“.\nUmesto da sistem štiti zajednicu od 20.000 transrodnih osoba, nema izmena u matičnim knjigama, te se prijava da je neko promenio pol obavlja uz potvrdu ministara zdravlja i lokalne samouprave.\n„Država mora da zna da 20% ljudi ide do kraja i promeni pol, a 80% njih ne, iako se oseća i živi kao osoba suprotnog pola“, rekla je Vuković i navela da je veoma loše što je takav predlog prošao i zaštitnika građana.\nU debati je ocenjeno da EU info centar i nije pravo mesto za to jer se prava LGBT u EU podrazumevaju, te da bi takve skupove „trebalo održati u Crnoj Travi, Babušnici i Surdulici“.\nVasiljević je rekla i da su i dalje u prodaji udžbenici s tekstovima koji diskriminišu LGBT populaciju, bez obzira na preporuku Ministarstva prosvete da se ti udžbenici povuku.


U Kini sve počinje: Virus donio aplikaciju za punu kontrolu građana |\nU mnogim dijelovima svijeta se kontrolisanje koronavirusa sa brzine širenja polako orijentiše ka istoriji kontakata onih koji su se razboljeli, budući da regulatorna tijela žele da lociraju sve one koji su bili izloženi, a kako bi se život i poslovanje što prije vratili u normalu.\nUkoliko život počne da teče uobičajeno postoji rizik od novog talasa zaraženih, a ako se previše zakasni ekonomija će pretrpjeti još veću štetu. Upravo zbog toga Kina pokušava da kontroliše situaciju uz pomoć skeniranja QR kodova i prilagođene aplikacije, a cilj je da se smanji širenje tako što će se utvrditi kuda su se kretali oni koji su inficirani, te kuda se kreću oni koji su sa njima bili u kontaktu.\nTako tehnologija igra važnu ulogu u borbi protiv pandemije, a funkcioniše tako što građani daju svoj identifikacioni broj ili broj pasoša, kao i broj telefona, pa nakon toga ispunjavaju upitnik u okviru aplikacije. Pitanja su u vezi sa istorijom kretanja, te simptomima koje osjećaju, a vlasti im nakon analiziranja odgovora dodjeljuju odgovarajuću boju. Boja koja se pojavi na displeju telefona određuje opcije koje ispitani građanin ima, pa zelena pruža potpunu slobodu, žuta znači da je građanin u nekom trenutku bio u blizini nekoga ko se kasnije razbolio, dok crvena znači zabranu izlaska iz kuće.\nJoš uvijek nije potpuno jasno na koji način aplikacija utvrđuje kojoj grupi neki građanin pripada, a upozorava se da bi takvo grupisanje moglo da dovede do zloupotrebe moći, te do targetiranja marginalizovanih grupa.\nI neke druge zemlje rade na svojim rješenjima, pa su i Njemačka i Velika Britanija objavile planove o sopstvenim aplikacijama. Brige o bezbjednosnim rizicima mogle bi da uspore ove projekte, a zbog toga što ih eksperti opisuju kao problematične, budući da osjetljive podatke građana izlažu riziku. Neki drugi eksperti pak tvrde da je ovakva alatka neophodna ako svijet želi da nastavi dalje, pa ostaje da se vidi koja će struja prevagnuti.\nU Australiji vjeruju vlasti i državi: Više od milion građana samovoljno skinulo aplikaciju za praćenje COVIDSafe


U Kruševcu danas prvi dan bez novih slučajeva zaraze Kovid 19 virusom od početka pandemije | Kruševac Info\nU Kruševcu danas prvi dan bez novih slučajeva zaraze Kovid 19 virusom od početka pandemije\n3 maja, 2020 Kruševac Info\nBili su ŽARIŠTE, a danas su iz Batajnice stigli svi negativni rezultati: Kruševac PRVI PUT bez POZITIVNIH na virus korona – Od 37 testiranih 1. maja, nula pozitivnih\nKRUŠEVAC – Prvi put od početka testiranja u Rasinskom okrugu, na adresu Zavoda za javno zdravlje Kruševac danas su stigli svi negativni rezultati, saznaju “Novosti”. Iz laboratorije Instituta Batajnica prosleđeni su rezultati briseva koji su uzorkovani 1. maja i od 37 briseva, nijedan nije pokazao prisustvo korona-virusa!\nRanije danas predočeno je da novih rezultata nije bilo, a da je jutros uzorkovano 16 briseva, iz čega proizilazi da nije bilo ni novih rezultata ranije testiranih. Međutim, prema saznanjima “Novosti”, u toku dana iz referentne laboratorije pristigli su i novi podaci, koji izgledaju neverovatno ukoliko se zna da je od početka epidemije u okrugu od KOVID-19 obolelo čak 333 ljudi, a samo u Kruševcu-250.\nOhrabrujući rezultati testiranja sa procentualno manjim brojem obolelih u zadnjih 10-ak dana, prekidale su loše vesti iz Aleksandrovca, gde je tokom vikenda registrovano 11 novih slučajeva, čime se broj potvrđenih u ovoj opštini popeo na 39.\nU Trsteniku je od početka vanrednog stanja potvrđeno 6 pozitivnih slučajeva, ali troje, kako su “Novosti” pisale, iz iste porodice(baka, majka i unuče od 7 godina).\nBroj pozitivnih slučajeva u Varvarinu je 29, Ćićevcu – 9 i Brusu -3. U vezu sa KOVID infekcijom dovodi se 29 smrtnih slučajeva.\nIz Rasinskog okruga do sada je na prosleđeno 2.029 briseva. U privremenoj Kovid bolnici trenutno je 42 pacijenata. Primećen je i porast broja izlečenih pacijenata- 148. Među njima je i episkop kruševački David.\nPAKETI DRUGI PUT\nU Kruševcu je u toku i distribucija osnovnih životnih namirnica i sredstava higijene za 32000 panzionera,koliko ih je registrovano na teritoriji grada. Ovo je drugi put od početka vanrednog stanja da se penzionerima dostavljaju paketi, a podršku lokalnoj samoupravi dali su Klub privrednika grada, republičke institucije, Crveni krst Kruševca, Henkel i drugi privredni subjekti.\nPosted in Društvo Tags: Korona, Korona virus, Kruševac Covid 19, Prvi dan bez Korona virusa u Kruševcu, virus, Zavod za javno zdravlje Kruševac\n« U kruševačkom gerontološkom centru zaraženo 29 korisnika i 16 radnika, u Trsteniku zaraženi majka i dete\nEpiskop kruševački David pobedio korona virus, jedan je od 148 uspešno izlečenih pacijenata iz Rasinskog okruga »


Javor odgovorio Pazarcima: Ljajiću, prebrza ti je izjava - Sandzak Live novosti\nFUdbal klub Javor teškim je riječima uzvratio Novom Pazaru nakon prvenstvene utakmice u kojoj je ekipa iz Ivanjice bila bolja sa 1: 0.\nNa udaru je sudija Milan Ilić iz Ćuprije, kojeg je počasni predsednik fudbalskog kluba Novi Pazar Rasim Ljajić optužio za pristrasno suđenje.\n“Od prve minute bilo je jasno da je sudija došao odraditi posao po cijenu lične i profesionalne sramote, što bi neutralni promatrači mogli zaključiti, jer je Ilić dosudio sto prekršaja za domaće igrače, posebno u području oko penala područje, a svaki kontakt kaznio je goste žutim kartonom, a početkom drugog poluvremena izbacio je igrača iz Novog Pazara Mijića.\nNa kraju je ovaj takozvani sudija poništio jasan pogodak za ekipu Novog Pazara, svirajući faul koji niko osim njega nije video. Čak su i igračima Javora bilo neugodno zbog ovako pristrasnog suđenja “, rekao je između ostalog Ljajić, a Ivanjičani nisu ostali dužni.\nPod naslovom “Prebrza izjava Rasima Ljajića, koja šteti ugledu srpskog fudbala”, objavljena je velika izjava koju je potpisao predsednik Javora Dragomir Lazović.\n“FC Javor Matis vjeruje da je do pobjede došao sasvim zasluženo, te da svaki drugi komentar predstavlja insinuaciju i umanjuje borbu, trud i zalaganje nogometaša i stručnog štaba, koji su se marljivo i predano pripremali za ovu utakmicu u prethodnom period na terenu borio se za trijumf. Fudbaleri Javora Matise odigrali su dobru utakmicu i danas su bili bolji od kvalitetnog protivnika, o čemu svjedoči ukupni dojam, ali i brojni statistički parametri. U prvom dijelu igre igrači Javora imali su loptu u svom posjedu 64% vremena, a već tada propustili su izglednu priliku da steknu prednost. Slična slika viđena je i na donjem terenu, pa je ekipa Javora povela u 52. minuti i uspjela je sačuvati do kraja.\nU svojoj izjavi, gospodin Ljajić ističe da je „Ilić dosudio sto prekršaja za domaće igrače, posebno u prostoru oko šesnaesterca, i kaznio svaki kontakt gostiju žutim kartonom, kako bi isključio igrača iz Novog Pazar, Mijić, na početku drugog dijela igre. ” Od početka utakmice bilo je primjetno da se gostujuća momčad odlučila za grubu igru koja je rezultirala spomenutim žutim kartonima. Međutim, odvratno je reći da je “svaki kontakt kažnjen žutim kartonom”, jer su gosti tokom 90 minuta dobili šest žutih kartona (od kojih su dvojica Mijići), a da su domaći igrači tri puta javno upozoreni.\nPreostala dva javna upozorenja dobili su igrači Novog Pazara u produžecima, kada su uz pomoć rezervnih fudbalera i radom stručnog štaba, koji su ušli na teren, opkolili sudiju Ilića i pratili ga po terenu. Ovakva reakcija jedanaestorice igrača Novog Pazara sa terena, ali i dobrog dijela njihove klupe, završni je čin neprestanog komentiranja sudijskih odluka, tokom cijelog toka utakmice. Drugi žuti karton za fudbalera Novog Pazara, Mijića, koji je takođe naveden kao kontroverzan, uslijedio je nakon njegovog oštrog starta. Da je Javoru Matisu dosuđeno “stotinu faula” i insinuaciji da praktično nije bilo prekršaja u korist Novog Pazara, pokazuje još jedan tačan statistički podatak, da su domaći igrači izveli slobodan udarac 24 puta, a gosti samo dvostruko manje – za 22 puta.\nDetalji koji su privukli posebnu pažnju, izazvali su bijes cijele ekipe i stručnog štaba, ali i članova uprave kluba, koji su utakmicu gledali u Ivanjici, odluka je sudije Ilića od drugog minuta utakmice. Ova situacija je u izjavi gospodina Ljajića okarakterisana kao “poništen čisti udarac ekipe iz Novog Pazara”, zbog “faula koji niko osim sudije nije video”. Istini za volju, moramo naglasiti da pogodak nije mogao biti poništen, jer je sudija Ilić signalizirao prekršaj nogometaša Novog Pazara prije nego što je lopta stigla do njegovog saigrača koji je uputio udarac prema golu Javora Matisa, pa je meč prekinut prije taj pucanj i on postaje nebitan u takvoj situaciji.\nUzimajući sve u obzir, FC Javor Matis smatra da je utakmica Javor Matis – Novi Pazar bila potpuno redovna i da je suđenje gospodinu Milanu Iliću i njegovom timu bilo na visokom nivou. Istovremeno, verujemo da izjava gospodina Ljajića, nepromišljena, prebrza, možda u naklonosti, može samo naštetiti ugledu srpskog fudbala.\nPostavljamo i pitanje da li je takva izjava odgovor koji dolazi iz Novog Pazara Fudbalskom savezu Srbije, Savezu superligaša i svim klubovima u takmičenju, koji su se prošlog leta potrudili i podržali predlog da se FC Novi Pazar administrativni član elitnog ranga. Status na terenu i plasman u drugi rang takmičenja nisu izborili.\nTakođe podsećamo FK Novi Pazar da je pre samo dva meseca uznemirio javnost i doveo u pitanje reputaciju FSS-a i konkurencije brzopleto objavljujući da su dobili “upozorenja da se utakmica protiv Napretka u Kruševcu može odlučiti bez fudbalskih poteza”. utakmicu koja je završila rezultatom 0: 0, odličnim suđenjem, izdali su priopćenje u kojem su čestitali četvorici sudija na savršeno izvedenom zadatku i izvinili se “cjelokupnoj nogometnoj javnosti i FC Napredak”. Takve izjave bez nadzora, koje podsećaju na poslednje, štete ugledu srpskog fudbala, pa smatramo da ih pre takvih postupaka treba pažljivo razmotriti, ali i potencijalnu štetu koju mogu prouzrokovati.\nNa kraju, FK Javor Matis želi reći da će se, kao i do sada, boriti za bodove isključivo na terenu, na častan i viteški način, kako i priliči klubu sa stogodišnjom tradicijom i u skladu sa svojom reputacijom i prestižem ” zaključuje. (Nova S)\nKoničanin pred gostovanje Partizanu: Veliki sam optimista\nOdbojkaš Novog Pazara Ermin Koničanin rekao je danas, uoči gostovanja Partizanu u 11. kolu Superlige Srbije, da je…


Fondacija Tempus – Erazmus+ kancelarija u Srbiji i ove godine organizuje radionice posvećene razvoju predloga projekata za konkurs za projekte izgradnje kapaciteta u visokom obrazovanju (nekadašnji Tempus projekti) u okviru programa Erazmus+.\nRadionice su namenjene predstavnicima visokoškolskih institucija koje planiraju da konkurišu za projekte izgradnje kapaciteta u visokom obrazovanju, ili da u njima učestvuju kao partneri.\nUpoznati učesnike sa najvažnijim delovima projektne prijave za izgradnju kapaciteta u visokom obrazovanju\nObjasniti neophodnost povezivanja teme projekta sa prioritetima za ovu vrstu projekata\nUkazati na međuzavisnost pojedinih delova u opisu projekta (postavljanje opšteg i specifičnih ciljeva, raspored aktivnosti po radnim paketima)\nPomoći učesnicima da savladaju princip popunjavanja matrice logičkog okvira (LFM) i razumeju «hijerarhiju» elemenata unutar matrice\nPomoći učesnicima da razumeju način razrade radnih paketa i vezu activity-deliverable-indicator\nU skladu sa rezultatima ispitivanja potreba za tematskim radionicama, prve tri radionice su posvećene pripremi matrice logičkog okvira projekata (LFM), indikatora razvoja projekta i razradi radnih paketa.\n27. novembar (petak) – Niš, od 11h do 17h\n30. novembar (ponedeljak) – Novi Sad, od 10h do 16h\n01. decembar (utorak) – Beograd, od 10h do 16h\nPlanirano je da sve tri radionice imaju isti sadržaj i pokriju iste teme.\nUčesnici će naknadno biti obavešteni o mestu održavanja radionica.\nPrijavu za radionice možete izvršiti popunjavanjem formulara, najkasnije do utorka 24. novembra do 12h.\nBroj učesnika radionice je ograničen na 30.\nOsobe koje su popunile upitnik za ispitivanje potreba će imati prednost pri odabiru za učešće, a vodiće se računa o zastupljenosti različitih tipova institucija/organizacija i ujednačenom broju osoba iz iste institucije.\nRadionice posvećene razradi opisa projekta i budžeta projekta biće organizovane tokom decembra 2015. i januara 2016. godine, a vreme, mesto i poziv za prijavljivanje biće naknadno objavljeni.


Pljušte optužbe : Đoković loš primer, neka sada preuzme odgovornost - Page 2\n“Mislim da je svima dao loš primer. Iako u toj državi ne postoje mere o socijalnom distanciranju, mislim da su toga morali da se drže. To nije šala, zar ne? Iako su se u toj državi mere ukinule i sve se vratilo u normalu, ja bih i dalje gledao da se što više distanciram od drugih osoba, koliko god mogu”, rekao je o Đokoviću britanski teniser Danijel Evans i nastavio :\n“Mislim da ne bi trebalo da se prave žurke i da se igrači provode i igraju zajedno. Dva tenisera su testirana pozitivna na koronavirus i mora neko da preuzme odgovornost i objasni kako je došlo do ove situacije. Đoković mora da snosi odgovornost”\nTeniser Nik Kirjos, veliki kritičar napeg tenisera je kao iz topa objavio :\n– Kakva glupava odluka da se ova “egzibicija” održi. Želim vam brz oporavak momci, ali eto šta se desi kada zanemarite sve protokole. Ovo nije šala – napisao je Kirjos


Srbija i NATO: Pomoć u pripremi za učešće u međunarodnim mirovnim operacijama - European Western Balkans\nIzraženo povećanje nivoa saradnje između NATO-a i Srbije moglo se opaziti u poslednjih nekoliko godina. Neke od oblasti saradnje na koje se naročito ukazuje su izgradnja kapaciteta i povećanje stepena interoperabilnosti, kako bi Srbija mogla da izgradi međunarodno operativan sistem odbrane sposoban da odgovori na sve izazove i efikasno doprinese multinacionalnim vežbama i operacijama.\nNATO teži ka nesmetanoj saradnji vojnih snaga država članica i drugih partnerskih zemalja i stoga stavlja ogroman naglasak na interoperabilnost, definisanu kao “sposobnost da se koherentno, efikasno i efektivno sarađuje kako bi se ostvarili taktički, operativni i strateški ciljevi”, što se može postići samo “kroz efikasno upošljavanje standardizacije, obuke, vežbi, naučenih lekcija, demonstracija, testova i sudova”. Zbog toga saveznici mogu lako svoju operabilnost da koriste u praksi i učestvuju u zajedničkim multinacionalnim vežbama, operacijama i mirovnim misijama.\nIako pitanje interoperabilnosti prožima različite oblasti, od tehnologije, oružja i vojne opreme, do razmene podataka, obrazovanja i obuke, sledeći odlomci će se fokusirati na zajedničku obuku i vežbe, koja, između ostalog, povećava nivo spremnosti srpskog vojnog osoblja da učestvuje u multinacionalnim operacijama i olakšava procenu sposobnosti deklarisanih jedinica koju vrše strani evaluatori.\nU januaru 2015. godine, NATO i Srbija su se dogovorile o prvom IPAP-u u Srbiji, što je okvir za dalje unapređenje saradnje bez ikakvih indikacija za aspiraciju u članstvo, čime se poštuje vojna neutralnost Srbije. Jedna od oblasti pokrivenih IPAP-om je i priprema za učešće u multinacionalnim operacijama kroz povećanje nivoa interoperabilnosti sa odbrambenim sistemom NATO država članica i drugih partnerskih država. On, između ostalog, predviđa pomoć Srbiji u izgradnji kapaciteta za rešavanje pitanja u vezi sa bezbednošću i izgradnju kapaciteta i osiguranje sredstava potrebnih za učešće u međunarodnim mirovnim operacijama, kako bi se razvio efikasan i međunarodno funkcionalan sistem odbrane. Uz to, potvrđuje se želja Srbije da ojača regionalnu i globalnu bezbednost.\nRepublika Srbija je posvećena razvoju interoperabilnosti i sposobnosti snaga potencijalno dostupnih za učešće u multinacionalnim operacijama UN-a i operacijama EU za upravljanje kriznim situacijama. Republika Srbija će u potpunosti iskoristiti raspon raspoloživih sredstava u okviru programa Partnerstvo za mir radi povećanja interoperabilnosti svojih snaga. Republika Srbija će takođe unaprediti obrazovanje, obuku i vežbe za svoje osoblje.\nIpak, saradnja usmerena na razvoj sposobnosti za brz i efikasan odgovor na bezbednosne krize već je uspostavljena u okviru Procesa planiranja i revizije (PARP) Partnerstva za mir. PARP ima za cilj da poboljša interoperabilnost i kapacitete snaga partnerskih zemalja kako bi bila dostupna Alijansi za multinacionalne obuke, vežbe i operacije i služi kao sredstvo za vođenje i merenje napretka u modernizaciji i transformaciji sektora odbrane u partnerskim državama. To je dobrovoljni proces u kojem svaka zemlja partner ulazi nakon ispunjenog upitnika PARP-a koji sadrži informacije u vezi sa vojnim snagama partnerske zemlje, njihovim mogućnostima, budžetom itd. Na osnovu toga, izrađuje se paket takozvanih partnerskih ciljeva posebnih za svaku partnersku zemlju, koji treba da zadovolje njihove pojedinačne potrebe.\nUčešće Srbije u PARP-u, koje je počelo 2007. godine, bilo je usmereno na podizanje nivoa interoperabilnosti u Vojsci Srbije. NATO i Srbija trenutno rade na 42 partnerska cilja, a dva dodatna su već ispunjena, prema informacijama koje je dostavila Vojna kancelarija NATO-a u Beogradu. Navedeni ciljevi pokrivaju niz tema, od sajber odbrane, operacija i odbrambenog planiranja, borbe protiv terorizma, do vojno-civilne saradnje, medicinske podrške itd.\nVojska Srbije takođe učestvuje u programu Koncepta operativnih sposobnosti ocenjivanja i povratnih informacija (OCC E & F), putem koje se snage mogu obučavati i procenjivati u svrhu međusobne saradnje. Srbija koristi ovaj mehanizam od 2011. godine i on omogućava pristup NATO procedurama i standardima, što je trenutno jedina mera postignutog nivoa interoperabilnosti. Dakle, iako vojna neutralnost onemogućava učešće u operacijama pod vođstvom NATO-a, Srbija usvaja operativne standarde dok priprema svoje deklarisane jedinice za misije u okviru UN-a i EU. Cilj OCC E & F programa je da da smernice i pomogne transformaciju i razvoj interoperabilnih snaga odbrane, čije vojno osoblje može bezbedno i efikasno učestvovati unutar mirovnih misija UN ili EU širom sveta. U prezentaciji povodom desetogošnjice Vojne kancelarije NATO-a u Beogradu, navodi se da je učešće u OCC-u pomoglo Srbiji da bude priznata kao 7. najveći kontributor u Evropi u različitim mirovnim operacijama UN-a i EU.\nDvonedeljna vežba “Stena 02” sa Vojskom Srbije i NATO evaluatorima završena je 27. oktobra 2017. godine na poligonu “Borovac” na jugu Srbije, sa pomenutim ciljem procene nivoa interoperabilnosti i spremnosti srpskih deklarisanih jedinica za izvršavanje složenih zadataka u okviru multinacionalnih operacija i misija. Tokom najnovije vojne vežbe između NATO-a i Vojske Srbije, evaluacija je sprovedena u skladu sa standardima i procedurama OCC E & F programa i uključila evaluatore iz različitih komandi NATO-a, uključujući komandu združenih snaga Alijanse (JFC) Napulj (Italija), komandu kopnenih snaga Izmir (Turska) i komandu zajedničkih snaga Brunssum (Holandija), kao i evaluatore iz zemalja članica i partnerskih zemalja, uključujući Srbiju, Kanadu, Francusku, Nemačku, Crnu Goru, Norvešku, Rumuniju, Sjedinjene Američke Države, Austriju, Bosnu i Hercegovinu i Irsku .\n“Srpske jedinice su bile dobro organizovane, pripremale su i demonstrirale svoju misiju dok su pokazivale jedinstvenu motivaciju i vrhunsku profesionalnost”, rekao je potpukovnik francuske vojske Benoit Estour, jedan od šefova tima za evaluaciju.\nPozitivan stav izneo je i Knut Kirste, politički savetnik za Srbiju u odeljenju za politička pitanja i bezbednost NATO-a, koji je u intervjuu za European Western Balkans istakao da je, zahvaljujući učešću vojske u OCC-u, značajno poboljšan nivo interoperabilnosti.\n“Kroz NATO, stotine srpskih vojnika i oficira stekli su obuku i pohađali kurs za izgradnju kapaciteta, koji danas pomažu Srbiji da pruži vredan doprinos mirovnim misijama UN i EU. Naš trening takođe pomaže da osoblje Srbije bude bezbednije u toku takvih misija”, dodao je Kirste.\nPored pomenute vežbe, Srbija je i tokom prethodnih godina učestvovala u vežbama koje su služile da olakšaju procenu njenih deklarisanih jedinica (npr. “Stena 01”, “Štit-4” itd.).\nTrebalo bi pomenuti i Centar atomsko-biološko-hemijske odbrane u Kruševcu, koji je 2013. godine dobio status Partnerskog centra za obrazovanje i obuku od strane Severnoatlantskog saveta NATO-a, a nakon odluke Srbije da ponudi Centar za obuku trupa članica NATO i zemalja Partnerstva za mir. Centar je pružio obuku vojnicima iz 101 zemlje širom sveta, uključujući zemlje iz regiona, zemlje članice NATO i zemlje Partnerstva za mir.\nSrbija, ipak, ostaje da bude vojno neutralna zemlja, makar deklarativno. Do sada je saradnja sa NATO-om bila ograničena na pripremu i postizanje interoperabilnosti za operacije koje predvode UN / EU. Ostaje da se vidi šta će budućnost doneti.\nKocijančić: Mogerini sa premijerima o koracima u 2018.